ΟΙ ΠΕΡΙ ΑΣΦΑΛΕΙΑΣ ΚΑΙ ΥΓΕΙΑΣ ΣΤΗΝ ΕΡΓΑΣΙΑ NOMOI TOY 1996 ΕΩΣ 2020

Κανονισμοί με βάση το άρθρο 38

|  |  |
| --- | --- |
|  |  |
| 89(Ι) του 1996158(Ι) του 200125(Ι) του 200241(Ι) του 200399(Ι) του 200333(Ι) του 2011170(I) του 2015178(Ι) του 2015215(Ι) του 2020. | Το Υπουργικό Συμβούλιο, ασκώντας τις εξουσίες που παρέχονται σ’ αυτό από το άρθρο 38 και τις παραγράφους 1, 4, 6, 15 και 16 του Πρώτου Πίνακα του περί Ασφάλειας και Υγείας στην Εργασία Νόμου, εκδίδει τους ακόλουθους Κανονισμούς: |
|  |  |
|  | ΜΕΡΟΣ ΙΓΕΝΙΚΕΣ ΔΙΑΤΑΞΕΙΣ ΚΑΙ ΕΡΜΗΝΕΙΑ |
|  |
| Συνοπτικός τίτλος. | 1. Οι παρόντες Κανονισμοί θα αναφέρονται ως οι περί Ασφάλειας και Υγείας στην Εργασία (Εγκαταστάσεις Υγρών Πετρελαιοειδών) Κανονισμοί του 2024. |
|  |  |
| Ερμηνεία. | 2.-(1) Στους παρόντες Κανονισμούς, εκτός εάν από το κείμενο προκύπτει διαφορετική έννοια- |
|  |  |
|  | «αποθήκευση υγρών πετρελαιοειδών» σημαίνει τη φύλαξη δοχείου υγρών πετρελαιοειδών χωρίς το εν λόγω δοχείο να συνδέεται σε δίκτυο σωληνώσεων υγρών πετρελαιοειδών και το υποστατικό αποθήκευσης υγρών πετρελαιοειδών και ο χώρος αποθήκευσης υγρών πετρελαιοειδών ερμηνεύεται ανάλογα∙ |
|  |  |
|  | «ασταθές υγρό» σημαίνει υγρό το οποίο, στην καθαρή του μορφή ή όπως εμπορικά παράγεται ή μεταφέρεται, πολυμερίζεται, αποσυντίθεται, υποβάλλεται σε αντίδραση συμπύκνωσης ή καθίσταται αυτό-αντιδραστικό κάτω από συνθήκες πίεσης, θερμοκρασίας ή δόνησης·  |
|  |  |
| Παράρτημα Ι. | «Βαθμίδες» σημαίνει τις Βαθμίδες 0, Ι, ΙΙ, ΙΙΙ και IV, στις οποίες κατατάσσονται οι εγκαταστάσεις υγρών πετρελαιοειδών, σύμφωνα με τις πρόνοιες της παραγράφου (3) του Κανονισμού 5 και το Παράρτημα Ι∙  |
|  |  |
|  | «δεξαμενή» σημαίνει σταθερή επαναπληρούμενη δεξαμενή για την αποθήκευση υγρών πετρελαιοειδών· |
|  |  |
|  | «δεξαμενή τύπου ασθενούς ραφής επί του κελύφους» σημαίνει δεξαμενή με αδύνατη ραφή μεταξύ του κελύφους και της οροφής της ώστε να δύναται να αποκολληθεί η οροφή από το κέλυφος πριν την αστοχία οποιασδήποτε άλλης ένωσης της δεξαμενής· |
|  |  |
|  | «διαχειριστής» σημαίνει- |
|  |  |
|  | (α) |  σε σχέση με εγκατάσταση υγρών πετρελαιοειδών σε χώρο εργασίας, τον εργοδότη ή το αυτοεργοδοτούμενο πρόσωπο∙ και |
|  |  |  |
|  | (β) | σε σχέση με εγκατάσταση υγρών πετρελαιοειδών σε χώρο ο οποίος δεν είναι χώρος εργασίας, περιλαμβανομένων των οικιακών υποστατικών, το πρόσωπο το οποίο έχει τον έλεγχο της εγκατάστασης υγρών πετρελαιοειδών∙ |
|  |  |  |
|  | «δοχείο» σημαίνει κινητό σκεύος από μέταλλο, γυαλί, πλαστικό ή άλλο υλικό με μέγιστη ογκομετρική χωρητικότητα ίση ή λιγότερη από χίλια λίτρα (1.000 L) το οποίο κλείνει ερμητικά, δεν είναι μόνιμα συνδεδεμένο με εξοπλισμό και μετακινείται είτε χειρωνακτικά είτε με μηχανήματα και περιλαμβάνει φιάλη, μπιτόνι, βαρέλι και μεσαίας χωρητικότητας χύδην δοχείο αποθήκευσης (intermediate bulk container)· |
|  |  |
|  | «εγκατάσταση υγρών πετρελαιοειδών» σημαίνει- |
|  |  |
|  | (α) | σύστημα που αποτελείται από μία (1) ή περισσότερες δεξαμενές ή δοχεία υγρών πετρελαιοειδών συνδεδεμένες ή συνδεδεμένα με δίκτυο σωληνώσεων υγρών πετρελαιοειδών· |
|  |  |  |
|  | (β) | δίκτυο σωληνώσεων υγρών πετρελαιοειδών στο οποίο συνδέεται ή πρόκειται να συνδεθεί δεξαμενή ή δοχείο υγρών πετρελαιοειδών· |
|  |  |  |
|  | (γ) | δεξαμενή ή δοχείο υγρών πετρελαιοειδών· και |
|  |  |  |
|  | (δ) | χώρο στον οποίο βρίσκονται δεξαμενές ή/και δοχεία ή/και δίκτυα σωληνώσεων υγρών πετρελαιοειδών· |
|  |  |  |
|  | και περιλαμβάνει το σύνολο των δεξαμενών, δοχείων, σωληνώσεων και χώρων υγρών πετρελαιοειδών εντός του υποστατικού στο οποίο βρίσκονται· |
|  |  |
|  | «έκτακτη ανάγκη» σημαίνει οποιαδήποτε κατάσταση ή συμβάν που δεν θεωρείται ότι εμπίπτει στη συνήθη λειτουργία της εγκατάστασης υγρών πετρελαιοειδών περιλαμβανομένης της διαρροής υγρών πετρελαιοειδών, της πυρκαγιάς, της πρόσκρουσης οχήματος ή μηχανήματος σε εξοπλισμό ή δοχείο ή δεξαμενή υγρών πετρελαιοειδών και η φράση «διαδικασία διαχείρισης έκτακτης ανάγκης» ερμηνεύεται ανάλογα· |
|  |  |
|  | «εξοπλισμός υγρών πετρελαιοειδών» σημαίνει τον εξοπλισμό και τα εξαρτήματα που αποτελούν μέρος της εγκατάστασης υγρών πετρελαιοειδών· |
|  |  |
|  | «κενή δεξαμενή ή κενό δοχείο» σημαίνει δεξαμενή ή δοχείο αντίστοιχα, που είναι εντελώς άδεια/άδειο ή που δύναται να περιέχει υπολείμματα υγρών πετρελαιοειδών· |
|  |  |
|  | «κλάσεις πετρελαιοειδών» σημαίνει τις κλάσεις υγρών πετρελαιοειδών Α, Β και Γ όπως προβλέπονται στις πρόνοιες του Κανονισμού 5· |
|  |  |
|  | «κοινές εγκαταστάσεις υγρών πετρελαιοειδών» σημαίνει εγκαταστάσεις υγρών πετρελαιοειδών οι οποίες βρίσκονται σε ένα κοινό υποστατικό στο οποίο οι διαχειριστές είναι περισσότεροι από έναν· |
|  |  |
|  | «κτήριο» σημαίνει κτήριο εντός του οποίου περιέχεται πηγή ανάφλεξης που δυνατό να επηρεάσει την εγκατάσταση υγρών πετρελαιοειδών και το οποίο θεωρείται μη αναλώσιμο σε περίπτωση πυρκαγιάς ή έκρηξης και περιλαμβάνει κατειλημμένο από πρόσωπα κτήριο, κτήριο ελέγχου στο οποίο απαιτείται η παρουσία προσωπικού για κανονικό τερματισμό της λειτουργίας σημαντικών διεργασιών στην εγκατάσταση υγρών πετρελαιοειδών, κτήριο στο οποίο αποθηκεύονται ουσίες σε ποσότητες οι οποίες δυνατό να βλάψουν ουσιαστικά το κοινό ή το περιβάλλον και κτήριο το οποίο περιέχει σημαντικό ή/και κρίσιμο εξοπλισμό ή/και σημαντικές ή/και κρίσιμες προμήθειες∙  |
|  |  |
|  | «λεκάνη συγκράτησης» σημαίνει κατασκευή ή περιοχή που περικλείεται με υπερυψωμένα τοιχώματα στην οποία περιορίζονται διαρροές υγρών· |
|  |  |
|  | «μέγιστη ογκομετρική χωρητικότητα δεξαμενής» σημαίνει τον μέγιστο όγκο υγρού που δύναται να χωρέσει σε δεξαμενή· |
|  |  |
|  | «μέγιστη ογκομετρική χωρητικότητα δοχείου» σημαίνει τον μέγιστο όγκο υγρού που δύναται να χωρέσει σε δοχείο· |
|  |  |
|  | «μηχανή» σημαίνει κινητήρια μηχανή η οποία χρησιμοποιεί ως καύσιμο υγρά πετρελαιοειδή και περιλαμβάνει μηχανή εσωτερικής καύσης, μηχανή εξωτερικής καύσης, αεριοστρόβιλο, περιστρεφόμενο κινητήρα και κινητήρα ελεύθερων εμβόλων· |
|  |  |
|  | «νέα εγκατάσταση» σημαίνει εγκατάσταση υγρών πετρελαιοειδών η οποία κατασκευάζεται ή τίθεται σε λειτουργία μετά την ημερομηνία έναρξης της ισχύος των παρόντων Κανονισμών· |
|  |  |
| 89(Ι) του 1996158(Ι) του 200125(Ι) του 200241(Ι) του 200399(Ι) του 200333(Ι) του 2011170(Ι) του 2015178(Ι) του 2015215(Ι) του 2020165(Ι) του 2023. | «Νόμος» σημαίνει τους περί Ασφάλειας και Υγείας στην Εργασία Νόμο· |
|  |  |
|  | «οικιακή χρήση υγρών πετρελαιοειδών» σημαίνει την κατανάλωση υγρών πετρελαιοειδών από δεξαμενή υγρών πετρελαιοειδών που γίνεται σε οικιακό υποστατικό για την ετοιμασία φαγητού σε σταθερή ή τροχήλατη μαγειρική εστία που καταναλώνει υγρά πετρελαιοειδή, τη θέρμανση του οικιακού υποστατικού μέσω οικιακού τοπικού θερμαντήρα χώρου ή τη θέρμανση νερού μέσω συσκευής κατανάλωσης υγρών πετρελαιοειδών, γνωστής και ως κεντρικής θέρμανσης, ή για οποιαδήποτε άλλη χρήση· |
|  |  |
|  | «προσοντούχο πρόσωπο» σημαίνει πρόσωπο το οποίο διαθέτει τα απαραίτητα προσόντα για να διενεργεί εργασίες κατασκευής, εγκατάστασης, συντήρησης και επιδιόρθωσης εγκαταστάσεων υγρών πετρελαιοειδών· |
|  |  |
|  | «προστασία από έκθεση σε θερμική ακτινοβολία» σημαίνει την προστασία υποστατικών εξαιρουμένου του υποστατικού στο οποίο βρίσκεται η εγκατάσταση υγρών πετρελαιοειδών, μέσω της διασφάλισης προμήθειας και χρήσης επαρκούς νερού ψύξης σε περίπτωση πυρκαγιάς· |
|  |  |
|  | «προστατευμένη επίγεια δεξαμενή» σημαίνει επίγεια δεξαμενή σε ατμοσφαιρική πίεση με ενσωματωμένα μέσα δευτερογενούς συγκράτησης υγρών πετρελαιοειδών και με θερμική μόνωση η οποία έχει αξιολογηθεί ως προς την αντίστασή της σε φυσική φθορά και ως προς την ικανότητά της να περιορίζει τη μεταφορά θερμότητας στη δεξαμενή, σε περίπτωση έκθεσης σε φωτιά λεκάνης· |
|  |
|  | «σημαντική αλλαγή» σημαίνει την αλλαγή ή την αντικατάσταση οποιουδήποτε μέρους του εξοπλισμού της εγκατάστασης υγρών πετρελαιοειδών, η οποία μεταβάλλει ή διαφοροποιεί τις σχεδιαστικές παραμέτρους ή την αλλαγή της Βαθμίδας της εγκατάστασης υγρών πετρελαιοειδών∙ |
|  |  |
|  | «συντήρηση εγκατάστασης υγρών πετρελαιοειδών» σημαίνει την προγραμματισμένη προληπτική συντήρηση, τη συνήθη συντήρηση, την επισκευή, την αντικατάσταση ή την επιδιόρθωση της εγκατάστασης υγρών πετρελαιοειδών∙ |
|  |  |
|  | «σύστημα αδρανοποίησης» σημαίνει σύστημα το οποίο χρησιμοποιεί την τεχνική της πρόσθεσης αδρανούς αερίου ή άκαυστης σκόνης ή άλλης ουσίας σε ένα εύφλεκτο μίγμα καθιστώντας το ως μη αναφλέξιμο∙ |
|  |  |
|  | «Τεχνικός Φάκελος» σημαίνει τον φάκελο που καταρτίζει και διατηρεί ο διαχειριστής εγκατάστασης υγρών πετρελαιοειδών σύμφωνα με τις πρόνοιες της παραγράφου (3) του Κανονισμό 10· |
|  |  |
| 106(Ι) του 2022.  | «υγρό πετρελαιοειδές» σημαίνει οποιαδήποτε εύφλεκτη ουσία, η οποία παράγεται από πετρέλαιο, για την οποία καθορίζονται προδιαγραφές δυνάμει των διατάξεων του περί Προδιαγραφών Πετρελαιοειδών και Καυσίμων Νόμου και είναι σε υγρή μορφή σε θερμοκρασία δεκαπέντε βαθμών Κελσίου (15 °C) και πίεση 101,325 kPa:  |
|  |  |
|  |  Νοείται ότι το αργό πετρέλαιο είναι υγρό πετρελαιοειδές· |
|  |  |
|  | «υπόγειος χώρος» σημαίνει τον χώρο εντός κτηρίου, το δάπεδο του οποίου σε όλες του τις πλευρές βρίσκεται κάτω από το επίπεδο του εδάφους του εξωτερικού χώρου με τον οποίο άμεσα γειτνιάζει και περιλαμβάνει υπόγειους χώρους στάθμευσης, υπόγειους αποθηκευτικούς χώρους, υπόγεια κελάρια, υπόγεια μηχανοστάσια, υπόγειες κουζίνες, υπόγεια μαγειρεία και υπόγειους χώρους εργασίας: |
|  |  |
|  |  Νοείται ότι, χώρος δεν θεωρείται υπόγειο εάν, στη μια πλευρά του, το δάπεδο βρίσκεται στο ίδιο επίπεδο με το επίπεδο του δαπέδου του εξωτερικού χώρου με το οποίο άμεσα γειτνιάζει και στην πλευρά αυτή υπάρχει άνοιγμα φυσικού αερισμού στο επίπεδο του δαπέδου ελάχιστου πλάτους μισού μέτρου (0,5 m) και εμβαδού 0,30 τετραγωνικών μέτρων (0,30 m2) ώστε να επιτρέπει την απρόσκοπτη και ικανοποιητική φυσική διασπορά τυχόν ατμών πετρελαιοειδών οι οποίοι δημιουργούνται από την εξάτμιση υγρών πετρελαιοειδών σε εξωτερικό φυσικά αεριζόμενο χώρο· |
|  |  |
|  | «υπόγεια δεξαμενή» σημαίνει δεξαμενή υγρών πετρελαιοειδών, η οποία βρίσκεται τοποθετημένη εξολοκλήρου εντός του φυσικού εδάφους·  |
|  |  |
|  | «υπόγειος θάλαμος» σημαίνει θάλαμο εντός του οποίου εγκαθίσταται εγκατάσταση υγρών πετρελαιοειδών, ο οποίος βρίσκεται τοποθετημένος εντός του φυσικού εδάφους ·  |
|  |  |
|  | «υφιστάμενη εγκατάσταση» σημαίνει εγκατάσταση αποθήκευσης υγρών πετρελαιοειδών η οποία είχε κατασκευαστεί ή βρισκόταν σε λειτουργία πριν την ημερομηνία έναρξης της ισχύος των παρόντων Κανονισμών∙ |
|  |  |
|  | «χώρος εργασίας» έχει την έννοια που αποδίδεται στον όρο αυτό από το εδάφιο (1) του άρθρου 2 του Νόμου. |
|  |  |
|  |  (2) Οποιοιδήποτε άλλοι όροι περιέχονται στους παρόντες Κανονισμούς και δεν ερμηνεύονται διαφορετικά, έχουν την έννοια που αποδίδεται στους όρους αυτούς από το εδάφιο (1) του άρθρου 2 του Νόμου. |
|  |  |
| Σκοπός των παρόντων Κανονισμών. | 3. Οι παρόντες Κανονισμοί θεσπίζουν κανόνες για την ασφαλή αποθήκευση υγρών πετρελαιοειδών και την ασφαλή λειτουργία των εγκαταστάσεων υγρών πετρελαιοειδών. |
|  |  |
| Πεδίοεφαρμογής. | 4.-(1)(α) | Τηρουμένων των προνοιών της παραγράφου (2) και με την επιφύλαξη των προνοιών των παραγράφων (3), (4) και (5), οι παρόντες Κανονισμοί εφαρμόζονται σε εγκαταστάσεις υγρών πετρελαιοειδών οι οποίες είναι εγκατεστημένες στη Δημοκρατία. |
|  |  |  |
|  | (β) | Τηρουμένων των προνοιών της παραγράφου (6), οι υφιστάμενες εγκαταστάσεις υγρών πετρελαιοειδών, συμμορφώνονται με τις πρόνοιες των παρόντων Κανονισμών, στον βαθμό που αυτές εφαρμόζονται, εντός είκοσι τεσσάρων (24) μηνών από την ημερομηνία έναρξης της ισχύος αυτών. |
|  |  |
|  |  (2) Οι παρόντες Κανονισμοί δεν εφαρμόζονται- |
|  |  |
|  | (α) | σε υπεράκτια έρευνα και εκμετάλλευση ορυκτών, περιλαμβανομένων των υδρογονανθράκων∙ |
|  |  |  |
|  | (β) | σε εγκαταστάσεις υγρών πετρελαιοειδών σε πλεούμενα ή εναέρια μέσα· |
|  |  |  |
|  | (γ) | σε ντεπόζιτα οχημάτων, εναέριων ή πλωτών μέσων τα οποία χρησιμοποιούν τα αποθηκευμένα υγρά πετρελαιοειδή ως καύσιμο για την κίνησή τους· |
|  |  |  |
|  | (δ) | σε μέσα μεταφοράς υγρών πετρελαιοειδών δια του οδικού δικτύου καθώς και χώρους όπου σταθμεύονται προσωρινά τα εν λόγω μέσα·  |
|  |  |  |
|  | (ε) | σε μηχανές με ενσωματωμένο ντεπόζιτο αποθήκευσης υγρών πετρελαιοειδών με μέγιστη ογκομετρική χωρητικότητα λιγότερη από πενήντα λίτρα (50 L), περιλαμβανομένων των ηλεκτρογεννητριών, νοουμένου ότι το σύνολο της αποθήκευσης σε περισσότερες από μία μηχανές που βρίσκονται στον ίδιο χώρο δεν ξεπερνά τα εκατό λίτρα (100 L) · |
|  |  |  |
|  | (στ) | σε εγκαταστάσεις Βαθμίδας 0· και |
|  |  |  |
| 94 του 19687 του 197255 του 197610(Ι) του 199445(Ι) του 199793(Ι) του 1999. | (ζ) | σε πρατήρια πετρελαιοειδών, όπως αυτά καθορίζονται στον περί Ρυθμίσεως Πρατηρίων Πετρελαιοειδών Νόμο. |
|  |  |  |
|  |  (3) Οι πρόνοιες της παραγράφου (3) του Κανονισμού 10 και των Κανονισμών 13 και 14 δεν εφαρμόζονται σε όλες τις εγκαταστάσεις υγρών πετρελαιοειδών Βαθμίδας Ι ενώ οι πρόνοιες του Κανονισμού 8 δεν εφαρμόζονται σε εγκαταστάσεις υγρών πετρελαιοειδών Βαθμίδας Ι στις οποίες γίνεται μόνο αποθήκευση υγρών πετρελαιοειδών.  |
|  |  |
|  |  (4) Οι πρόνοιες της παραγράφου (3) του Κανονισμού 10 δεν εφαρμόζονται σε εγκαταστάσεις υγρών πετρελαιοειδών Βαθμίδας IΙ ενώ οι διατάξεις των Κανονισμών 13 και 14 δεν εφαρμόζονται σε εγκαταστάσεις υγρών πετρελαιοειδών Βαθμίδας ΙΙ στις οποίες γίνεται μόνο αποθήκευση υγρών πετρελαιοειδών.  |
|  |  |
| Επίσημη Εφημερίδα,Παράρτημα Τρίτο (Ι):23.10.2015. |  (5) Σε εγκαταστάσεις υγρών πετρελαιοειδών οι οποίες εμπίπτουν στο πεδίο εφαρμογής των περί Ασφάλειας και Υγείας στην Εργασία (Αντιμετώπιση Κινδύνων Ατυχημάτων Μεγάλης Κλίμακας Σχετιζόμενων με Επικίνδυνες Ουσίες) Κανονισμών, εφαρμόζονται μόνο οι πρόνοιες του Κανονισμού 9. |
|  |  |
| Κεφ. 272.64 του 1975138(Ι) του 20047(Ι) του 2010152(Ι) του 201485(Ι) του 2021...(Ι) του 2024. |  (6) Οι πρόνοιες του Κανονισμού 9 δεν εφαρμόζονται σε εγκαταστάσεις υγρών πετρελαιοειδών για τις οποίες είχε εκδοθεί άδεια σύμφωνα με το άρθρο 4 του περί Πετρελαιοειδών Νόμου πριν από την ημερομηνία έναρξης της ισχύος των παρόντων Κανονισμών. |
|  |  |
| Κατηγοριοποίηση σε κλάσεις και κατάταξη σε Βαθμίδες. | 5.-(1) Τα υγρά πετρελαιοειδή κατηγοριοποιούνται στις ακόλουθες τρεις κλάσεις: |
|  |  |
|  | (α) | «κλάση Α» στην οποία περιλαμβάνονται υγρά πετρελαιοειδή με σημείο ανάφλεξης μικρότερο από 37,8 βαθμούς Κελσίου, περιλαμβανομένων υγρών πετρελαιοειδών γνωστών ως βενζίνη αεροπλάνων, βενζίνη για κινητήρες, αργό πετρέλαιο∙  |
|  |  |  |
|  | (β) | «κλάση Β» στην οποία περιλαμβάνονται υγρά πετρελαιοειδή με σημείο ανάφλεξης ίσο ή μεγαλύτερο από 37,8 βαθμούς Κελσίου αλλά μικρότερο από εξήντα βαθμούς Κελσίου (60 °C), περιλαμβανομένων υγρών πετρελαιοειδών γνωστών ως καύσιμο αεριωθουμένων τύπου κηροζίνης, φωτιστικό πετρέλαιο, ντίζελ, πετρέλαιο εσωτερικής καύσης (π.χ. πετρέλαιο θέρμανσης)∙ και |
|  |  |  |
|  | (γ) | «κλάση Γ» στην οποία περιλαμβάνονται υγρά πετρελαιοειδή με σημείο ανάφλεξης ίσο ή μεγαλύτερο από εξήντα βαθμούς Κελσίου (60 °C), περιλαμβανομένων υγρών πετρελαιοειδών γνωστών ως ελαφρύ μαζούτ, βαρύ μαζούτ, καύσιμο ορυκτέλαιο. |
|  |  |
|  |  (2) Υγρό πετρελαιοειδές το οποίο αποθηκεύεται σε θερμοκρασία μεγαλύτερη από το σημείο ανάφλεξής του, κατηγοριοποιείται ως υγρό πετρελαιοειδές κλάσης Α. |
|  |  |
| Παράρτημα Ι. | (3)(α) | Για σκοπούς εφαρμογής των παρόντων Κανονισμών, οι εγκαταστάσεις υγρών πετρελαιοειδών κατατάσσονται σε Βαθμίδες σύμφωνα με τα κριτήρια του Παραρτήματος Ι. |
|  |  |  |
|  | (β) | Χωρίς επηρεασμό των προνοιών της υποπαραγράφου (α), ο Αρχιεπιθεωρητής δύναται να κατατάσσει τις κοινές εγκαταστάσεις υγρών πετρελαιοειδών σε Βαθμίδα, σύμφωνα με τη συνολική μέγιστη ογκομετρική χωρητικότητα υγρών πετρελαιοειδών που αποθηκεύεται στις εγκαταστάσεις αυτές. |
|  |  |
|  | ΜΕΡΟΣ ΙΙΥΠΟΧΡΕΩΣΕΙΣ - ΕΥΘΥΝΕΣ |
|  |  |
| Γενικές υποχρεώσεις διαχειριστών. | 6.-(1) Κάθε διαχειριστής εγκατάστασης υγρών πετρελαιοειδών διασφαλίζει ότι η εγκατάσταση υγρών πετρελαιοειδών σχεδιάζεται, κατασκευάζεται, εγκαθίσταται και λειτουργεί με τρόπο που αποφεύγονται ή αντιμετωπίζονται αποτελεσματικά οι κίνδυνοι που σχετίζονται με τα υγρά πετρελαιοειδή. |
|  |  |
|  |  (2) Κάθε διαχειριστής εγκατάστασης υγρών πετρελαιοειδών διασφαλίζει ότι ο εξοπλισμός και τα εξαρτήματα, περιλαμβανομένων των μετρητών, των βαλβίδων και των αντλιών που εγκαθίστανται στην εγκατάσταση υγρών πετρελαιοειδών είναι κατάλληλα για το υγρό πετρελαιοειδές που αποθηκεύεται ή/και χρησιμοποιείται στην εγκατάσταση υγρών πετρελαιοειδών.  |
|  |  |
| Επίσημη Εφημερίδα, Παράρτημα Τρίτο(Ι):21.7.2000 13.2.2015. |  (3) Κάθε διαχειριστής εγκατάστασης υγρών πετρελαιοειδών διασφαλίζει ότι στην εγκατάσταση υγρών πετρελαιοειδών υπάρχει κατάλληλη σήμανση σύμφωνα με τις πρόνοιες των περί Ελάχιστων Προδιαγραφών για τη Σήμανση Ασφάλειας και Υγείας στην Εργασία Κανονισμών.  |
|  |  |
| Εκτίμηση κινδύνου.Επίσημη Εφημερίδα,Παράρτημα Τρίτο(Ι):23.4.2021. | 7. Τηρουμένων των προνοιών των περί Διαχείρισης Θεμάτων Ασφάλειας και Υγείας στην Εργασία Κανονισμών, κάθε διαχειριστής εγκατάστασης υγρών πετρελαιοειδών έχει στη διάθεσή του γραπτή εκτίμηση των κινδύνων για την εγκατάσταση υγρών πετρελαιοειδών την οποία διαχειρίζεται. |
|  |  |
| Έγγραφο Προστασίας από Εκρήξεις.Επίσημη Εφημερίδα,Παράρτημα Τρίτο(Ι):21.6.2002. | 8.-(1) Τηρουμένων των προνοιών της παραγράφου (3) του Κανονισμού 4 και των περί Ασφάλειας και Υγείας στην Εργασία (Ελάχιστες Απαιτήσεις για την Προστασία των Προσώπων στην Εργασία από Κινδύνους από Εκρήξιμες Ατμόσφαιρες) Κανονισμών, κάθε διαχειριστής εγκατάστασης υγρών πετρελαιοειδών μεριμνά για την κατάρτιση και συνεχή ενημέρωση Εγγράφου Προστασίας από Εκρήξεις, σύμφωνα με τον Κανονισμό 9 των πιο πάνω Κανονισμών. |
|  |  |
|  |  (2) Τηρουμένων των προνοιών των παραγράφων (3), (4) και (5) του Κανονισμού 4, σε περίπτωση που απαιτείται η τήρηση Τεχνικού Φακέλου, ο διαχειριστής εγκατάστασης υγρών πετρελαιοειδών καταχωρεί στον Τεχνικό Φάκελο το Έγγραφο Προστασίας από Εκρήξεις. |
|  |  |
|  |  (3) Για τους σκοπούς του παρόντος Κανονισμού, Έγγραφο Προστασίας από Εκρήξεις έχει την έννοια που αποδίδεται στον όρο αυτό από τον Κανονισμό 9 των περί Ασφάλειας και Υγείας στην Εργασία (Ελάχιστες Απαιτήσεις για την Προστασία των Προσώπων στην Εργασία από Κινδύνους από Εκρήξιμες Ατμόσφαιρες) Κανονισμών. |
|  |  |
| Αποστάσεις διαχωρισμού.Παράρτημα II. | 9.-(1) Κάθε διαχειριστής διασφαλίζει ότι κάθε δεξαμενή υγρών πετρελαιοειδών ή χώρος αποθήκευσης δοχείων υγρών πετρελαιοειδών βρίσκεται σε σχέση με το πλησιέστερο κτήριο, όριο, σύνορο, δημόσιας οδού, μόνιμης πηγής ανάφλεξης ή άλλης κατασκευής ή ουσίας, σύμφωνα με τις αποστάσεις που προβλέπονται στο Παράρτημα ΙΙ. |
|  |  |
|  |  (2) Τηρουμένων των προνοιών της παραγράφου (2) του Κανονισμού 5, οι αποστάσεις διαχωρισμού για δεξαμενές υγρών πετρελαιοειδών ή χώρους αποθήκευσης δοχείων υγρών πετρελαιοειδών όπου αποθηκεύονται υγρά πετρελαιοειδή σε θερμοκρασία μεγαλύτερη από το σημείο ανάφλεξής τους, τροποποιούνται ανάλογα. |
|  |  |
| Παράρτημα ΙΙ. |  (3) Ο Αρχιεπιθεωρητής δύναται, μετά από γραπτό αίτημα από τον διαχειριστή ή αυτεπάγγελτα, με γραπτή αιτιολόγηση περί τούτου, να διαφοροποιεί τις προβλεπόμενες στο Παράρτημα ΙΙ αποστάσεις διαχωρισμού και να επιβάλλει οποιαδήποτε καταλλήλως αιτιολογημένα επιπρόσθετα μέτρα κρίνει αναγκαία, ώστε να αποφεύγονται ή να αντιμετωπίζονται αποτελεσματικά οι κίνδυνοι που σχετίζονται με τα υγρά πετρελαιοειδή. |
|  |  |
|  |  (4) Κάθε γραπτό αίτημα που υποβάλλεται σύμφωνα με την παράγραφο (3) ανωτέρω, συνοδεύεται από μη επιστρέψιμο τέλος εξέτασης του αιτήματος το οποίο καθορίζεται με διάταγμα που εκδίδεται δυνάμει των διατάξεων του άρθρου 38Α του Νόμου. |
|  |  |
| Σχεδιασμός και κατασκευή εγκατάστασης υγρών πετρελαιοειδών. | 10.-(1) Τηρουμένων των προνοιών του Κανονισμού 6, κάθε διαχειριστής εγκατάστασης υγρών πετρελαιοειδών διασφαλίζει ότι η εγκατάσταση υγρών πετρελαιοειδών κατασκευάζεται σύμφωνα με Κώδικες Πρακτικής, Πρότυπα ή Προδιαγραφές που εκδίδονται δυνάμει των διατάξεων του άρθρου 39 του Νόμου ή, σε περίπτωση που αυτά δεν είναι διαθέσιμα, σύμφωνα με Ευρωπαϊκά ή Διεθνή Πρότυπα. |
|  |  |
|  |  (2) Κάθε διαχειριστής διασφαλίζει ότι η εγκατάσταση υγρών πετρελαιοειδών κατασκευάζεται και εγκαθίσταται μόνο από προσοντούχο πρόσωπο. |
|  |  |
| Παράρτημα ΙΙΙ. |  (3) Τηρουμένων των προνοιών των παραγράφων (3), (4) και (5) του Κανονισμού 4, κάθε διαχειριστής διασφαλίζει ότι για την εγκατάσταση υγρών πετρελαιοειδών τηρείται Τεχνικός Φάκελος ο οποίος περιέχει τις προβλεπόμενες στο Παράρτημα ΙΙΙ πληροφορίες. |
|  |  |
| Λειτουργία και συντήρηση. | 11.-(1) Κάθε διαχειριστής εγκατάστασης υγρών πετρελαιοειδών διασφαλίζει ότι η εγκατάσταση υγρών πετρελαιοειδών διατηρείται ασφαλής, σε καλή λειτουργική κατάσταση, απαλλαγμένη από ξένα προς αυτήν υλικά και είναι κατάλληλα συντηρημένη, σύμφωνα με τις οδηγίες του κατασκευαστή και τους Κώδικες Πρακτικής, Πρότυπα ή Προδιαγραφές που εκδίδονται δυνάμει των διατάξεων του άρθρου 39 του Νόμου ή, σε περίπτωση που αυτά δεν είναι διαθέσιμα, σύμφωνα με Ευρωπαϊκά ή Διεθνή Πρότυπα. |
|  |  |
|  |  (2) Κάθε διαχειριστής εγκατάστασης υγρών πετρελαιοειδών μεριμνά ώστε ο εξοπλισμός της εγκατάστασης υγρών πετρελαιοειδών, ο οποίος, σύμφωνα με τον κατασκευαστή, υπόκειται σε γήρανση και δεν δύναται να παρέχει το προσδόκιμο επίπεδο ασφάλειας ή λειτουργίας, ή δεν δύναται να εκτελέσει τη λειτουργία ασφάλειας για την οποία προορίζεται, αντικαθίσταται με εξοπλισμό ο οποίος παρέχει τουλάχιστο το ίδιο επίπεδο προστασίας με τον αρχικό εξοπλισμό. |
|  |  |
|  |  (3) Κάθε διαχειριστής διασφαλίζει ότι, μετά από οποιεσδήποτε εργασίες συντήρησης, επιδιόρθωσης ή αλλαγής εξοπλισμού στην εγκατάσταση υγρών πετρελαιοειδών συντάσσεται σχετική έκθεση συντήρησης/ επιδιόρθωσης η οποία, τηρουμένων των προνοιών των παραγράφων (3), (4) και (5) του Κανονισμού 4, καταχωρείται στον Τεχνικό Φάκελο ή, σε περίπτωση που δεν απαιτείται η τήρηση Τεχνικού Φακέλου, σε άλλο αρχείο. |
|  |  |
|  |  (4) Τηρουμένων των διατάξεων των περί Διαχείρισης Θεμάτων Ασφάλειας και Υγείας στην Εργασία Κανονισμών, πρόσωπο το οποίο διενεργεί εργασίες εγκατάστασης, συντήρησης επιδιόρθωσης ή/και άλλη εργασία σε εγκατάσταση υγρών πετρελαιοειδών, έχει στη διάθεσή του γραπτή εκτίμηση των κινδύνων για τις εργασίες που διενεργεί. |
|  |  |
|  |  (5) Σε περίπτωση που πρόσωπο το οποίο διενεργεί εργασίες συντήρησης, επιδιόρθωσης ή αλλαγής εξοπλισμού σε εγκατάσταση υγρών πετρελαιοειδών διαπιστώνει ότι η εν λόγω εγκατάσταση φέρει σοβαρές βλάβες, δυσλειτουργίες ή ελλείψεις, που θέτουν ή ενδέχεται να θέσουν, σε άμεσο και σοβαρό κίνδυνο οποιοδήποτε πρόσωπο, ενημερώνει τον διαχειριστή της εγκατάστασης υγρών πετρελαιοειδών και το Επαρχιακό Γραφείο του Τμήματος Επιθεώρησης Εργασίας της επαρχίας στην οποία βρίσκεται η εγκατάσταση υγρών πετρελαιοειδών. |
|  |  |
| Διεξαγωγή διεργασιών σε εγκατάσταση υγρών πετρελαιοειδών. | 12.-(1) Κάθε διαχειριστής εγκατάστασης υγρών πετρελαιοειδών διασφαλίζει ότι, κατά τις διεργασίες που διεξάγονται σε εγκατάσταση υγρών πετρελαιοειδών, περιλαμβανομένης της φορτοεκφόρτωσης υγρών πετρελαιοειδών από ή/και σε εγκατάσταση υγρών πετρελαιοειδών, της ογκομέτρησης, της μεταφοράς καυσίμων μεταξύ δεξαμενών, λαμβάνονται όλες οι απαραίτητες προφυλάξεις ώστε να αποφεύγονται ή να αντιμετωπίζονται αποτελεσματικά οι κίνδυνοι που σχετίζονται με τα υγρά πετρελαιοειδή και ιδιαίτερα οι κίνδυνοι που σχετίζονται με ανάφλεξη, έκρηξη και απώλεια των υγρών πετρελαιοειδών, περιλαμβανομένης της υπερχείλισης. |
|  |  |
|  |  (2) Κάθε προμηθευτής υγρών πετρελαιοειδών διασφαλίζει ότι, κατά τις διεργασίες φορτοεκφόρτωσης υγρών πετρελαιοειδών από ή/και σε εγκατάσταση υγρών πετρελαιοειδών, λαμβάνονται όλες οι απαραίτητες προφυλάξεις ώστε να αποφεύγονται ή να αντιμετωπίζονται αποτελεσματικά οι κίνδυνοι που σχετίζονται με τα υγρά πετρελαιοειδή και ιδιαίτερα οι κίνδυνοι που σχετίζονται με ανάφλεξη, έκρηξη, και απώλεια των υγρών πετρελαιοειδών περιλαμβανομένης της υπερχείλισης. |
|  |  |
| Γνωστοποίηση. | 13.-(1) Τηρουμένων των προνοιών των παραγράφων (3), (4) και (5) του Κανονισμού 4, ο διαχειριστής εγκατάστασης υγρών πετρελαιοειδών υποβάλλει σε εγκεκριμένο έντυπο, Γνωστοποίηση της εγκατάστασης υγρών πετρελαιοειδών στο αρμόδιο Επαρχιακό Γραφείο Επιθεώρησης Εργασίας της επαρχίας στην οποία βρίσκεται η εγκατάσταση υγρών πετρελαιοειδών, τουλάχιστον τρεις (3) μήνες πριν από την ημερομηνία της πρώτης λειτουργίας εγκατάστασης υγρών πετρελαιοειδών ή, σε περίπτωση υφιστάμενης εγκατάστασης, εντός δώδεκα (12) μηνών από την ημερομηνία έναρξης ισχύος των παρόντων Κανονισμών.  |
|  |  |
| Παράρτημα ΙV. |  (2) Η Γνωστοποίηση που προβλέπεται στην παράγραφο (1), περιέχει τις πληροφορίες που αναφέρονται στο Παράρτημα ΙV. |
|  |  |
|  |  (3) Ο διαχειριστής, μαζί με την υποβολή της Γνωστοποίησης που προβλέπεται στην παράγραφο (1), καταβάλλει τέλος, το οποίο καθορίζεται με διάταγμα που εκδίδεται δυνάμει των διατάξεων του άρθρου 38Α του Νόμου. |
|  |  |
|  |  (4) Τηρουμένων των προνοιών της παραγράφου (1), σε περίπτωση κατά την οποία η εγκατάσταση υγρών πετρελαιοειδών υποστεί σημαντική αλλαγή, ο διαχειριστής εγκατάστασης υγρών πετρελαιοειδών υποβάλλει στο Επαρχιακό Γραφείο του Τμήματος Επιθεώρησης Εργασίας της επαρχίας στην οποία βρίσκεται η εγκατάσταση υγρών πετρελαιοειδών, νέα Γνωστοποίηση με τα επικαιροποιημένα δεδομένα που αφορούν τη σημαντική αλλαγή, σύμφωνα με την παράγραφο (2).  |
|  |  |
| Περιοδικός έλεγχος. | 14.-(1)(α)  | Τηρουμένων των προνοιών της παραγράφου (3), (4) και (5) του Κανονισμού 4, κάθε διαχειριστής διασφαλίζει ότι η εγκατάσταση υγρών πετρελαιοειδών που έχει υπό τον έλεγχό του, ελέγχεται- |
|  |  |  |
|  |  | (i) | για νέες εγκαταστάσεις, μια (1) φορά πριν την πρώτη λειτουργία∙ και |
|  |  | (ii) | για υφιστάμενες εγκαταστάσεις, εντός είκοσι τεσσάρων (24) μηνών από την ημερομηνία έναρξης ισχύος των παρόντων Κανονισμών. |
|  |  |  |  |
|  | (β) | Τηρουμένων των προνοιών της υποπαραγράφου (α) ανωτέρω, κάθε διαχειριστής εγκαταστάσεων υγρών πετρελαιοειδών Βαθμίδας ΙΙΙ ή Βαθμίδας ΙV διασφαλίζει ότι η εγκατάσταση υγρών πετρελαιοειδών ελέγχεται περιοδικά- |
|  |  |  |
|  |  | (i) | για εγκαταστάσεις υγρών πετρελαιοειδών Βαθμίδας IΙΙ, τουλάχιστον κάθε έξι (6) χρόνια∙ και |
|  |  | (ii) | για εγκαταστάσεις υγρών πετρελαιοειδών Βαθμίδας ΙV, τουλάχιστον κάθε δύο (2) χρόνια. |
|  |  |  |
|  |  (2) Τηρουμένων των προνοιών της παραγράφου (1) ανωτέρω, ο διαχειριστής εγκατάστασης υγρών πετρελαιοειδών διασφαλίζει ότι ο περιοδικός έλεγχος των εγκαταστάσεων υγρών πετρελαιοειδών διενεργείται- |
|  |  |  |
|  | (α) | από πρόσωπο εγγεγραμμένο στο μητρώο του Επιστημονικού Τεχνικού Επιμελητηρίου Κύπρου, ο οποίος διαθέτει τις σχετικές θεωρητικές και πρακτικές γνώσεις∙ |
|  |  |  |
|  | (β) | για εγκαταστάσεις υγρών πετρελαιοειδών μη περιλαμβανομένων των εγκαταστάσεων που εμπίπτουν στη Βαθμίδα ΙV, από πρόσωπο που έχει εγκριθεί για διεξαγωγή δραστηριοτήτων προστασίας και πρόληψης, σύμφωνα με τις διατάξεις των περί Διαχείρισης Θεμάτων Ασφάλειας και Υγείας στην Εργασία Κανονισμών, το οποίο διαθέτει τις σχετικές θεωρητικές και πρακτικές γνώσεις. |
|  |  |
| Παράρτημα V. | (3)(α) | Οι αναφερόμενες στην παράγραφο (2) θεωρητικές και πρακτικές γνώσεις και άλλα σχετικά κριτήρια προβλέπονται στο Παράρτημα V.  |
|  |  |  |
| Παράρτημα V. | (β) | O Αρχιεπιθεωρητής δύναται να καθορίσει τέλος συμμετοχής στη γραπτή εξέταση που αναφέρεται στο Παράρτημα V. |
|  |  |  |
|  | (γ) | Τα ονόματα των προσώπων που διενεργούν έλεγχο εγκατάστασης υγρών πετρελαιοειδών καταγράφονται σε σχετικό μητρώο που τηρείται από τον Αρχιεπιθεωρητή εφόσον τα πρόσωπα αυτά καταβάλουν ετήσιο τέλος το οποίο καθορίζεται με διάταγμα που εκδίδεται δυνάμει των διατάξεων του άρθρου 38Α του Νόμου.  |
|  |  |  |
|  |  (4) Ο διαχειριστής εγκατάστασης υγρών πετρελαιοειδών διασφαλίζει ότι, για κάθε έλεγχο που προβλέπεται στην παράγραφο (1) ανωτέρω- |
|  |  |  |
|  | (α) | συντάσσεται έκθεση, η οποία υπογράφεται από το πρόσωπο που διενήργησε τον έλεγχο∙ |
|  |  |  |
|  | (β) | το πρόσωπο που διενήργησε τον έλεγχο εκδίδει, σε εγκεκριμένο από τον Αρχιεπιθεωρητή έντυπο, Βεβαίωση Καταλληλότητας της εγκατάστασης υγρών πετρελαιοειδών∙ και |
|  |  |  |
|  | (γ) | τηρουμένων των προνοιών των παραγράφων (3), (4) και (5) του Κανονισμού 4, όπου απαιτείται η τήρηση Τεχνικού Φακέλου, ο διαχειριστής καταχωρεί στον Τεχνικό Φάκελο της εγκατάστασης υγρών πετρελαιοειδών την έκθεση και τη Βεβαίωση Καταλληλότητας ή, σε περίπτωση που δεν απαιτείται η τήρηση Τεχνικού Φακέλου, καταχωρεί την έκθεση και τη Βεβαίωση Καταλληλότητας σε άλλο αρχείο. |
|  |  |
|  |  (5) Ο διαχειριστής εγκατάστασης υγρών πετρελαιοειδών αποστέλλει στο Επαρχιακό Γραφείο του Τμήματος Επιθεώρησης Εργασίας της επαρχίας στην οποία βρίσκεται η εγκατάσταση υγρών πετρελαιοειδών, αντίγραφο της Βεβαίωσης Καταλληλότητας της εγκατάστασης υγρών πετρελαιοειδών που προβλέπεται στην υποπαράγραφο (β) της παραγράφου (4).  |
|  |  |
|  |  (6) Πρόσωπο το οποίο διενεργεί έλεγχο σε εγκατάσταση υγρών πετρελαιοειδών δυνάμει των προνοιών της παραγράφου (2) του Κανονισμού 14- |
|  |  |
|  | (α) | ελέγχει ότι η εγκατάσταση υγρών πετρελαιοειδών είναι σύμφωνη με τις πρόνοιες των παρόντων Κανονισμών∙ |
|  |  |  |
|  | (β) | τηρουμένων των προνοιών των παραγράφων (3), (4) και (5) του Κανονισμού 4, όπου απαιτείται η τήρηση Τεχνικού Φακέλου, ελέγχει ότι αυτός τηρείται και είναι επικαιροποιημένος∙ |
|  |  |  |
|  | (γ) | συντάσσει έκθεση με τα ευρήματα από τον έλεγχο που διενήργησε και την αποστέλλει στον διαχειριστή εντός δεκαπέντε (15) ημερών από την ημερομηνία διενέργειας του ελέγχου∙ |
|  |  |  |
|  | (δ) | σε περίπτωση που η εγκατάσταση υγρών πετρελαιοειδών είναι ασφαλής και σε καλή λειτουργική κατάσταση και πληρούνται όλες οι πρόνοιες των παρόντων Κανονισμών, εκδίδει, σε εγκεκριμένο από τον Αρχιεπιθεωρητή έντυπο, Βεβαίωση Καταλληλότητας της εγκατάστασης υγρών πετρελαιοειδών: |
|  |  |  |
|  |  |  Νοείται ότι, στην αντίθετη περίπτωση, το εν λόγω πρόσωπο δεν εκδίδει Βεβαίωση Καταλληλότητας και ενημερώνει τον διαχειριστή για τις βλάβες, ελλείψεις ή δυσλειτουργίες που εντοπίζει, νοουμένου ότι αυτές δεν θέτουν ή ενδέχεται να θέσουν, σε άμεσο και σοβαρό κίνδυνο οποιοδήποτε πρόσωπο∙ |
|  |  |  |
|  | (ε) | σε περίπτωση που διαπιστώσει ότι η εγκατάσταση υγρών πετρελαιοειδών φέρει σοβαρές βλάβες, δυσλειτουργίες ή ελλείψεις που θέτουν, ή ενδέχεται να θέσουν, σε άμεσο και σοβαρό κίνδυνο οποιοδήποτε πρόσωπο, ενημερώνει τον διαχειριστή της εγκατάστασης υγρών πετρελαιοειδών, καθώς και το Επαρχιακό Γραφείο του Τμήματος Επιθεώρησης Εργασίας της επαρχίας στην οποία βρίσκεται η εγκατάσταση υγρών πετρελαιοειδών∙ |
|  |  |  |
|  | (στ) | φροντίζει για τη διαρκή εκπαίδευση και κατάρτισή του, ειδικότερα πάνω σε θέματα ελέγχων των εγκαταστάσεων υγρών πετρελαιοειδών, των κινδύνων που συνδέονται με τη χρήση υγρών πετρελαιοειδών και τον εξοπλισμό για τα υγρά πετρελαιοειδή καθώς και σε θέματα ασφάλειας και υγείας στην εργασία, τα πιστοποιητικά της οποίας καταχωρεί σε Αρχείο Εκπαίδευσης∙ και |
|  |  |  |
|  | (ζ) | τηρουμένων των διατάξεων των περί Διαχείρισης Θεμάτων Ασφάλειας και Υγείας στην Εργασία Κανονισμών, έχει στη διάθεσή του γραπτή εκτίμηση των κινδύνων για τις εργασίες που διενεργεί. |
|  |  |
| Διακοπή λειτουργίας. | 15. Ο διαχειριστής εγκατάστασης υγρών πετρελαιοειδών προβαίνει στις ακόλουθες ενέργειες- |
|  |  |
|  | (α) | Σε περίπτωση οποιασδήποτε κατάστασης έκτακτης ανάγκης ή βλάβης ή δυσλειτουργίας της εγκατάστασης υγρών πετρελαιοειδών, η οποία θέτει ή ενδέχεται να θέσει σε άμεσο και σοβαρό κίνδυνο οποιοδήποτε πρόσωπο∙ ή |
|  |  |  |
|  | (β) | σε περίπτωση που κατά τη συντήρηση το πρόσωπο που διενεργεί τη συντήρηση διαπιστώσει ότι η εγκατάσταση υγρών πετρελαιοειδών φέρει σοβαρές βλάβες, δυσλειτουργίες ή ελλείψεις που θέτουν, ή ενδέχεται να θέσουν, σε άμεσο και σοβαρό κίνδυνο οποιοδήποτε πρόσωπο∙ ή |
|  |  |  |
|  | (γ) | σε περίπτωση που, κατά τον περιοδικό έλεγχο, το πρόσωπο που διενεργεί τον έλεγχο δυνάμει των προνοιών της παραγράφου (2) του Κανονισμού 14, διαπιστώσει ότι η εγκατάσταση υγρών πετρελαιοειδών φέρει σοβαρές βλάβες, δυσλειτουργίες ή ελλείψεις που θέτουν, ή ενδέχεται να θέσουν, σε άμεσο και σοβαρό κίνδυνο οποιοδήποτε πρόσωπο- |
|  |  |  |
|  | (αα) | Διακόπτει αμέσως τη λειτουργία της εγκατάστασης υγρών πετρελαιοειδών· |
|  |  |  |
|  | (ββ) | λαμβάνει αποτελεσματικά μέτρα ώστε η εγκατάσταση υγρών πετρελαιοειδών ή το μέρος αυτής που επηρεάζεται να μην χρησιμοποιείται μέχρι την επαναφορά της σε ασφαλή και καλή λειτουργική κατάσταση· και |
|  |  |  |
|  | (γγ) | μεριμνά ώστε προσοντούχο πρόσωπο να επιδιορθώσει την εγκατάσταση υγρών πετρελαιοειδών και να την επαναφέρει σε ασφαλή και καλή λειτουργική κατάσταση. |
|  |  |
| Σχέδιαέκτακτης ανάγκης. | 16.-(1)(α) | Ο διαχειριστής εγκατάστασης υγρών πετρελαιοειδών ετοιμάζει σχέδιο αντιμετώπισης οποιασδήποτε έκτακτης ανάγκης, στο οποίο περιέχονται κατάλληλες διαδικασίες για τη διαχείριση της έκτακτης ανάγκης.  |
|  |  |  |
|  | (β) | Κατά την κατάρτιση του εν λόγω σχεδίου ο διαχειριστής διαβουλεύεται με κατάλληλες εξωτερικές υπηρεσίες και ειδικότερα με την Πυροσβεστική Υπηρεσία Κύπρου για θέματα πυρασφάλειας και διάσωσης. |
|  |  |
|  |  (2) Τηρουμένων των προνοιών των παραγράφων (3), (4) και (5) του Κανονισμού 4, σε περίπτωση που απαιτείται η τήρηση Τεχνικού Φακέλου, ο διαχειριστής καταχωρεί στον Τεχνικό Φάκελο της εγκατάστασης υγρών πετρελαιοειδών το σχέδιο αντιμετώπισης έκτακτης ανάγκης. |
|  |  |
|  | ΜΕΡΟΣ ΙΙΙ ΕΞΟΥΣΙΕΣ ΤΟΥ ΕΠΙΘΕΩΡΗΤΗ |
|  |  |
| Έλεγχος πληρότητας και ορθότητας στοιχείων. | 17. Τηρουμένων των διατάξεων του Νόμου, Επιθεωρητής δύναται να ζητήσει από τον διαχειριστή εγκατάστασης υγρών πετρελαιοειδών οποιεσδήποτε πρόσθετες πληροφορίες κρίνει απαραίτητες για τον έλεγχο της πληρότητας της Γνωστοποίησης, ή την προσκόμιση των πρωτότυπων πιστοποιητικών, βεβαιώσεων ή άλλων εγγράφων που υποβλήθηκαν για να επιβεβαιώσει την ορθότητα των στοιχείων και δεδομένων· |
|  |  |
| Εφαρμογή του άρθρου 46 του Νόμου στις περιστάσεις των παρόντων Κανονισμών. | 18. Επιθεωρητής δύναται, σύμφωνα με τις διατάξεις του άρθρου 46 του Νόμου, να απαγορεύει τη λειτουργία ή την έναρξη λειτουργίας εγκατάστασης υγρών πετρελαιοειδών σε περίπτωση που- |
|  |  |
|  | (α) | ο διαχειριστής εγκατάστασης υγρών πετρελαιοειδών δεν έχει υποβάλει εμπρόθεσμα τη Γνωστοποίηση που προβλέπεται στις πρόνοιες του Κανονισμού 13· |
|  |  |  |
|  | (β) | οι πληροφορίες που περιέχονται στη Γνωστοποίηση δεν είναι ορθές ή πλήρεις·  |
|  |  |  |
|  | (γ) | ο διαχειριστής δεν έχει υποβάλει εμπρόθεσμα Γνωστοποίηση στην περίπτωση σημαντικής αλλαγής στην εγκατάσταση υγρών πετρελαιοειδών όπως προβλέπεται στις πρόνοιες της παραγράφου (4) του Κανονισμού 13· και/ή |
|  |  |  |
|  | (δ) | ο διαχειριστής δεν έχει υποβάλει τη Βεβαίωση Καταλληλότητας της εγκατάστασης υγρών πετρελαιοειδών που προβλέπεται στις πρόνοιες της υποπαραγράφου (β) της παραγράφου (4) του Κανονισμού 14. |

|  |
| --- |
| ΠΑΡΑΡΤΗΜΑ I |
|  |
| [Κανονισμοί 2 και 5(3)] |
|  |
| ΚΑΤΑΤΑΞΗ ΕΓΚΑΤΑΣΤΑΣΕΩΝ ΥΓΡΩΝ ΠΕΤΡΕΛΑΙΟΕΙΔΩΝ |
|  |
| Οι εγκαταστάσεις υγρών πετρελαιοειδών κατατάσσονται σε πέντε Βαθμίδες 0, Ι, ΙΙ, ΙΙΙ και ΙV κατά αυξανόμενο βαθμό κινδύνου. Για σκοπούς κατάταξης, συνυπολογίζεται η ογκομετρική χωρητικότητα των γεμάτων και κενών δεξαμενών/δοχείων στο υποστατικό. Σε περίπτωση που σε υποστατικό αποθηκεύονται υγρά πετρελαιοειδή σε περισσότερες από μια εγκαταστάσεις υγρών πετρελαιοειδών τότε- |
|  |
| (α) | εάν τα υγρά πετρελαιοειδή είναι της ίδιας κλάσης υπολογίζεται το σύνολο της αποθήκευσης και η κατάταξη σε Βαθμίδα γίνεται σύμφωνα με τον Πίνακα.  |
|  |  |
| (β) | εάν τα υγρά πετρελαιοειδή είναι διαφόρων κλάσεων (μικτή αποθήκευση) υπολογίζεται το αποτέλεσμα των Αθροιστικών Κανόνων 1 έως 4 πιο κάτω και η κατάταξη σε Βαθμίδα γίνεται σύμφωνα με τον Πίνακα.  |
|  |  |
| Τηρουμένων των προνοιών της παραγράφου (2) του Κανονισμού 5, η κατάταξη σε Βαθμίδα εγκαταστάσεων υγρών πετρελαιοειδών στις οποίες αποθηκεύονται υγρά πετρελαιοειδή σε θερμοκρασία μεγαλύτερη από το σημείο ανάφλεξής τους, τροποποιείται ανάλογα. |
|  |
| Πίνακας |
|  |
| Κατάταξη των εγκαταστάσεων υγρών πετρελαιοειδών σε Βαθμίδες. |

|  |  |  |  |  |  |
| --- | --- | --- | --- | --- | --- |
|  ΒαθμίδαΚλάση | 0 | I | II | III | IV |
| A | Q ≤ 30 | 30 < Q ≤ 100 | 100 < Q ≤ 300 | 300 < Q ≤ 3.000 | Q > 3.000 |
| Β | Q ≤ 1.100 | 1.100 < Q ≤ 2.000 | 2.000 < Q ≤ 10.000 | 10.000 < Q ≤ 100.000 | Q > 100.000 |
| Γ | Q ≤ 1.500 | 1.500 < Q ≤ 4.000 | 4.000 < Q ≤ 20.000 | 20.000 < Q ≤ 200.000 | Q > 200.000 |
| Μικτή αποθήκευση (A ή/και Β ή/και Γ) | ΑΚ1 ≤ 1 | 1 < ΑΚ1 και ΑΚ2 ≤ 1 | 1 < ΑΚ2 και ΑΚ3 ≤ 1 | 1 < ΑΚ3 και ΑΚ4 ≤ 1  | 1 < ΑΚ4  |

Όπου-

Q: Συνολική μέγιστη ογκομετρική χωρητικότητα υγρών πετρελαιοειδών στο υποστατικό (δοχείων / δεξαμενών αποθήκευσης) σε λίτρα

ΑΚ1: Αθροιστικός Κανόνας 1

ΑΚ2: Αθροιστικός Κανόνας 2

ΑΚ3: Αθροιστικός Κανόνας 3

ΑΚ4: Αθροιστικός Κανόνας 4

**Αθροιστικός κανόνας 1:**

ΑΚ1 =$\frac{Q Κλάσης Α}{30}+\frac{ Q Κλάσης Β}{1.100}+\frac{ Q Κλάσης Γ}{1.500}$

**Αθροιστικός κανόνας 2:**

ΑΚ2 =$\frac{Q Κλάσης Α}{100}+\frac{Q Κλάσης Β}{2.000}+ \frac{Q Κλάσης Γ}{4.000}$

**Αθροιστικός κανόνας 3:**

ΑΚ3 =$\frac{Q Κλάσης Α}{300}+\frac{Q Κλάσης Β}{10.000}+ \frac{Q Κλάσης Γ}{20.000}$

**Αθροιστικός κανόνας 4:**

ΑΚ4 =$\frac{Q Κλάσης Α}{3.000}+\frac{Q Κλάσης Β}{100.000}+ \frac{Q Κλάσης Γ}{200.000}$

ΠΑΡΑΡΤΗΜΑ ΙΙ

(Κανονισμός 9)

ΑΠΟΣΤΑΣΕΙΣ ΔΙΑΧΩΡΙΣΜΟΥ

ΜΕΡΟΣ Α:

Επίγειες Δεξαμενές

Αποστάσεις μεταξύ δεξαμενών υγρών πετρελαιοειδών και μεταξύ δεξαμενών και συνόρων υποστατικού και μεταξύ δεξαμενών και κτηρίων

1. Σε περίπτωση που επιλέγονται αποστάσεις διαχωρισμού με βάση τεχνικά χαρακτηριστικά που αναφέρονται στο παρόν παράρτημα (τύπος δεξαμενής, εσωτερική πίεση δεξαμενής, χρόνος πυραντίστασης κ.λπ.) και απαιτείται η τήρηση Τεχνικού Φακέλου, τα απαραίτητα δικαιολογητικά καταχωρούνται στον Τεχνικό Φάκελο ή σε περίπτωση που δεν απαιτείται η τήρηση Τεχνικού Φακέλου φυλάγονται από τον διαχειριστή.
2. Δεξαμενές στις οποίες αποθηκεύονται υγρά πετρελαιοειδή με σημείο ανάφλεξης μικρότερο από ενενήντα τρεις βαθμούς Κελσίου (93 °C) των οποίων η εσωτερική πίεση (ήτοι η πίεση στον χώρο αερίου) κάτω από οποιεσδήποτε συνθήκες δεν μπορεί να υπερβεί την ατμοσφαιρική πίεση κατά δεκαεπτά κιλοπασκάλ (17 kPa) χωροθετούνται σύμφωνα με τον Πίνακα 1 και τον Πίνακα 3.
3. Δεξαμενές στις οποίες αποθηκεύονται υγρά πετρελαιοειδή με σημείο ανάφλεξης μικρότερο από ενενήντα τρεις βαθμούς Κελσίου (93 °C) των οποίων η εσωτερική πίεση (ήτοι η πίεση στον χώρο αερίου) μπορεί υπό οποιεσδήποτε συνθήκες να υπερβεί την ατμοσφαιρική πίεση κατά δεκαεπτά κιλοπασκάλ (17 kPa) πρέπει να χωροθετούνται σύμφωνα με τον Πίνακα 2 και τον Πίνακα 3.
4. Κάθετες δεξαμενές με οροφή τύπου ασθενούς ραφής επί του κελύφους στις οποίες αποθηκεύονται υγρά πετρελαιοειδή με σημείο ανάφλεξης ίσο ή μεγαλύτερο από εξήντα βαθμούς Κελσίου (60 °C) αλλά μικρότερο από ενενήντα τρεις βαθμούς Κελσίου (93 °C) μπορεί να χωροθετούνται στη μισή απόσταση που φαίνεται στον Πίνακα 1 νοουμένου ότι οι δεξαμενές-

(α) δεν βρίσκονται στην ίδια λεκάνη συγκράτησης με δεξαμενές στις οποίες αποθηκεύονται υγρά πετρελαιοειδή κλάσεων Α ή/και Β· ή

(β) δεν βρίσκονται στη διαδρομή αποστραγγιστικών διωρύγων που μεταφέρουν υγρά από την περιοχή δεξαμενών στις οποίες αποθηκεύονται υγρά πετρελαιοειδή κλάσεων Α ή/και Β.

Πίνακας 1

 Χωροθέτηση επίγειων δεξαμενών στις οποίες αποθηκεύονται υγρά πετρελαιοειδή – Η εσωτερική πίεση των δεξαμενών (ήτοι η πίεση στον χώρο αερίου) δεν επιτρέπεται να υπερβεί την ατμοσφαιρική πίεση κατά δεκαεπτά κιλοπασκάλ (17 kPa) υπό οποιεσδήποτε συνθήκες.

|  |  |  |
| --- | --- | --- |
| Τύπος Δεξαμενής | Προστασία | Ελάχιστη απόσταση (μέτρα) |
| Από σύνορο στο οποίο επιτρέπεται η δόμηση (περιλαμβάνεται το πλάτος δημόσιου δρόμου)i | Από δημόσιο δρόμο ή από το κοντινότερο κτήριο στον χώρο που ελέγχει ο διαχειριστήςi |
| Δεξαμενή με επιπλέουσα οροφή | Προστασία από έκθεση σε θερμική ακτινοβολίαii | 1/2 \* διάμετρο δεξαμενής | 1/6 \* διάμετρο δεξαμενής |
| Καμιά | Διάμετρος δεξαμενής αλλά δεν χρειάζεται να είναι πάνω από 52,5 μέτρα | 1/6 \* διάμετρο δεξαμενής |
| Κάθετη δεξαμενή με οροφή τύπου ασθενούς ραφής επί του κελύφους | Σύστημα αφρού ή σύστημα αδρανοποίησηςiii σε δεξαμενή με διάμετρο κάτω από 45 μέτραiv  | 1/2 \* διάμετρο δεξαμενής | 1/6 \* διάμετρο δεξαμενής |
| Προστασία από έκθεση σε θερμική ακτινοβολίαii | Διάμετρος δεξαμενής | 1/3 \* διάμετρο δεξαμενής |
| Καμιά | 2 \* διάμετρο δεξαμενής αλλά δεν χρειάζεται να είναι πάνω από 105 μέτρα | 1/3 \* διάμετρο δεξαμενής |
| Οριζόντια και κάθετη δεξαμενή με εξαερισμό έκτακτης ανάγκης ώστε η εσωτερική πίεση της δεξαμενής (δηλ. η πίεση στον χώρο αερίου) να μην υπερβαίνει την ατμοσφαιρική πίεση κατά 17 kPa, υπό οποιεσδήποτε συνθήκες | Σύστημα αδρανοποίησηςiii στη δεξαμενή ή σύστημα αφρού σε κάθετη δεξαμενή  | 1/2 \* τιμή του Πίνακα 3 | 1/2 \* τιμή του Πίνακα 3 |
| Προστασία από έκθεση σε θερμική ακτινοβολίαii | Τιμή του Πίνακα 3 | Τιμή του Πίνακα 3 |
| Καμιά | 2 \* Τιμή του Πίνακα 3 | Τιμή του Πίνακα 3 |
| Προστατευμένη επίγεια δεξαμενή (βλ. ορισμούς) | Καμιά | 1/2 \* τιμή του Πίνακα 3 | 1/2 \* τιμή του Πίνακα 3 |

Σημείωση:

 i. Η ελάχιστη απόσταση δεν μπορεί να είναι κάτω από 1,5 μέτρα.

 ii. Για προστασία από έκθεση σε θερμική ακτινοβολία βλ. ορισμούς.

 iii. Το σύστημα αδρανοποίησης (βλ. ορισμούς) να είναι σύμφωνα με το Αμερικάνικο Πρότυπο NFPA 69 ή άλλα Ευρωπαϊκά, Διεθνή ή Εθνικά Πρότυπα τα οποία εξασφαλίζουν ισοδύναμη ποιότητα προστασίας.

 iv. Για δεξαμενή με διάμετρο πάνω από σαράντα πέντε μέτρα (45 m) να χρησιμοποιούνται οι αποστάσεις των πεδίων «προστασία από έκθεση σε θερμική ακτινοβολία» ή «καμιά», ανάλογα με την περίπτωση.

Πίνακας 2

 Χωροθέτηση επίγειων δεξαμενών στις οποίες αποθηκεύονται υγρά πετρελαιοειδή – Η εσωτερική πίεση των δεξαμενών (δηλ. η πίεση στον χώρο αερίου) επιτρέπεται να υπερβεί την ατμοσφαιρική πίεση κατά δεκαεπτά κιλοπασκάλ (17 kPa).

|  |  |  |
| --- | --- | --- |
| Τύπος Δεξαμενής | Προστασία | Ελάχιστη απόσταση (μέτρα) |
| Από σύνορο στο οποίο επιτρέπεται η δόμηση (περιλαμβάνεται το πλάτος δημόσιου δρόμου) | Από δημόσιο δρόμο ή από το κοντινότερο κτήριο στον χώρο που ελέγχει ο διαχειριστής |
| Οποιουδήποτε τύπου | Προστασία από έκθεση σε θερμική ακτινοβολίαi | 1½ \* τιμή του Πίνακα 3 αλλά όχι μικρότερη από 7,5 μέτρα | 1½ \* τιμή του Πίνακα 3 αλλά όχι μικρότερη από 7,5 μέτρα |
| Καμιά | 3 \* τιμή του Πίνακα 3 αλλά όχι μικρότερη από 15 μέτρα | 1½ \* τιμή του Πίνακα 3 αλλά όχι μικρότερη από 7,5 μέτρα |

Σημείωση: Για προστασία από έκθεση σε θερμική ακτινοβολία βλ. ορισμούς

1. Σε περίπτωση που αποθηκεύονται υγρά πετρελαιοειδή σε οριζόντια δεξαμενή ή δοχείο το οποίο είναι υπό πίεση και η αστοχία των άκρων της κυλινδρικής δεξαμενής ή του δοχείου μπορεί να θέσουν σε κίνδυνο πρόσωπα ή κτήρια η κυλινδρική δεξαμενή ή το δοχείο πρέπει να χωροθετείται έτσι ώστε ο διαμήκης άξονας να είναι παράλληλος με το κοντινότερο και σημαντικότερο μέρος/υποδομή που εκτίθεται.

Πίνακας 3

Πίνακας αναφοράς για χρήση σε συνάρτηση με τον Πίνακα 1 και τον Πίνακα 2

|  |  |
| --- | --- |
| Μέγιστη Ογκομετρική χωρητικότητα δεξαμενής (q) (λίτρα) | Ελάχιστη απόσταση (μέτρα) |
| Από σύνορο στο οποίο επιτρέπεται η δόμηση (περιλαμβάνεται το πλάτος δημόσιου δρόμου)  | Από δημόσιο δρόμο ή από το κοντινότερο κτήριο στον χώρο που ελέγχει ο διαχειριστής |
|  q ≤ 1.000  | 1,5 | 1,5 |
| 1.000 < q ≤ 3.000  | 3 | 1,5 |
| 3.000 < q ≤ 46.000  | 4,5 | 1,5 |
| 46.000 < q ≤ 114.000  | 6 | 1,5 |
| 114.000 < q ≤ 190.000 | 9 | 3 |
| 190.000 < q ≤ 380.000 | 15 | 4,5 |
|  380.000 < q ≤ 1.900.000 | 24 | 7,5 |
| 1.900.000 < q ≤ 3.800.000 | 30 | 10,5 |
| 3.800.000 < q ≤ 7.600.000 | 40,5 | 13,5 |
|  7.600.000 < q ≤ 1.140.000.000 | 49,6 | 16,5 |
| q > 1.140.000.000 | 52,5 | 18 |

1. Δεξαμενές, στις οποίες αποθηκεύονται υγρά πετρελαιοειδή με χαρακτηριστικά που δύναται να οδηγήσουν σε υπερχείλιση φωτιάς (boil-over), π.χ. αργό πετρέλαιο, πρέπει να χωροθετούνται σύμφωνα με τον Πίνακα 4. Επίσης, τα εν λόγω υγρά πετρελαιοειδή, δεν πρέπει να αποθηκεύονται σε δεξαμενές με σταθερή οροφή με διάμετρο πάνω από σαράντα πέντε μέτρα (45 m) εκτός και εάν στη δεξαμενή αποθήκευσης εγκατασταθεί κατάλληλο σύστημα αδρανοποίησης.

Πίνακας 4

Χωροθέτηση επίγειων δεξαμενών στις οποίες αποθηκεύονται υγρά πετρελαιοειδή με χαρακτηριστικά που δυνατό να οδηγήσουν σε υπερχείλιση φωτιάς (boil-over)

|  |  |  |
| --- | --- | --- |
| Τύπος Δεξαμενής | Προστασία | Ελάχιστη απόσταση (μέτρα) |
| Από σύνορο στο οποίο επιτρέπεται η δόμηση (περιλαμβάνεται το πλάτος δημόσιου δρόμου)i | Από δημόσιο δρόμο ή από το κοντινότερο κτήριο στον χώρο που ελέγχει ο διαχειριστήςi |
| Με επιπλέουσα οροφή | Προστασία από έκθεση σε θερμική ακτινοβολίαii  | 1/2 \* διάμετρο δεξαμενής | 1/6 \* διάμετρο δεξαμενής |
| Καμιά | Διάμετρος δεξαμενής | 1/6 \* διάμετρο δεξαμενής |
| Με σταθερή οροφή | Σύστημα αδρανοποίησηςiii ή σύστημα αφρού  | Διάμετρος δεξαμενής | 1/3 \* διάμετρο δεξαμενής |
| Προστασία από έκθεση σε θερμική ακτινοβολίαii  | 2 \* διάμετρο δεξαμενής | 2/3 \* διάμετρο δεξαμενής |
| Καμιά | 4 \* διάμετρο δεξαμενής αλλά δεν χρειάζεται να είναι πάνω από 105 μέτρα | 2/3 \* διάμετρο δεξαμενής |

Σημείωση:

 i. Η ελάχιστη απόσταση δεν μπορεί να είναι κάτω από ένα 1,5 μέτρα.

 ii. Για προστασία από έκθεση σε θερμική ακτινοβολία βλέπε ορισμούς

 iii. Το σύστημα αδρανοποίησης να είναι σύμφωνα με το Αμερικάνικο Πρότυπο NFPA 69 ή άλλα Ευρωπαϊκά, Διεθνή ή Εθνικά Πρότυπα τα οποία εξασφαλίζουν ισοδύναμη ποιότητα προστασίας.

1. Κάθετες δεξαμενές στις οποίες αποθηκεύονται υγρά πετρελαιοειδή με σημείο ανάφλεξης ίσο ή μεγαλύτερο από ενενήντα τρεις βαθμούς Κελσίου (93 °C) μπορεί να χωροθετούνται σύμφωνα με τον Πίνακα 5 πιο κάτω, νοουμένου ότι οι δεξαμενές-

(α) δεν βρίσκονται στην ίδια λεκάνη συγκράτησης με δεξαμενές στις οποίες αποθηκεύονται υγρά πετρελαιοειδή κλάσεων Α ή/και Β· ή

(β) δεν βρίσκονται στη διαδρομή αποστραγγιστικών διωρύγων που μεταφέρουν υγρά από την περιοχή δεξαμενών στις οποίες αποθηκεύονται υγρά πετρελαιοειδή κλάσεων Α ή/και Β.

Σε αντίθετη περίπτωση οι εν λόγω δεξαμενές πρέπει να χωροθετούνται σύμφωνα με την παράγραφο 2 πιο πάνω.

Πίνακας 5

Χωροθέτηση επίγειων δεξαμενών στις οποίες αποθηκεύονται υγρά πετρελαιοειδή με σημείο ανάφλεξης ίσο ή μεγαλύτερο από ενενήντα τρεις βαθμούς Κελσίου (93 °C)

|  |  |
| --- | --- |
| Μέγιστη Ογκομετρική χωρητικότητα δεξαμενής (q) (λίτρα) | Ελάχιστη απόσταση (μέτρα) |
| Από σύνορο στο οποίο επιτρέπεται η δόμηση (περιλαμβάνεται το πλάτος δημόσιου δρόμου) | Από δημόσιο δρόμο ή από το κοντινότερο κτήριο εντός του χώρου που ελέγχει ο διαχειριστής  |
| q ≤ 46.000  | 1,5 | 1,5 |
| 46.000 < q ≤ 114.000 | 3 | 1,5 |
| 114.000 < q ≤ 190.000 | 3 | 3 |
| 190.000 < q ≤ 380.000 | 4,5 | 3 |
| q > 380.000 | 4,5 | 4,5 |

1. Η ελάχιστη απόσταση μεταξύ κελυφών δεξαμενών στις οποίες αποθηκεύονται υγρά πετρελαιοειδή με σημείο ανάφλεξης μικρότερο από ενενήντα τρεις βαθμούς Κελσίου (93 °C) πρέπει να είναι σύμφωνα με τον Πίνακα 6.

Πίνακας 6

Ελάχιστη απόσταση μεταξύ κελυφών γειτονικών επίγειων δεξαμενών

|  |  |  |
| --- | --- | --- |
| Διάμετρος Δεξαμενής | Δεξαμενές με Επιπλέουσα Οροφή | Δεξαμενές με Σταθερή Οροφή ή Οριζόντιες Δεξαμενές |
| Υγρά πετρελαιοειδή κλάσεων Α και Β | Υγρά πετρελαιοειδή με σημείο ανάφλεξης ίσο ή μεγαλύτερο από 60 °C αλλά μικρότερο από 93 °C |
| Δεξαμενές με διάμετρο μέχρι 45 μέτρα | 1/6 \* άθροισμα των διαμέτρων γειτονικών δεξαμενών αλλά όχι κάτω από 0,9 μέτρα | 1/6 \* άθροισμα των διαμέτρων γειτονικών δεξαμενών αλλά όχι κάτω από 0,9 μέτρα | 1/6 \* άθροισμα των διαμέτρων γειτονικών δεξαμενών αλλά όχι κάτω από 0,9 μέτρα |
| Δεξαμενές με διάμετρο πέραν των 45 μέτρων: |  |  |  |
| * Με σύστημα συλλογής και μεταφοράς των διαρροών υγρών πετρελαιοειδών σε χώρο μακριά από τις δεξαμενές ώστε να αποστραγγίζεται από υγρά πετρελαιοειδή ο χώρος των δεξαμενών
 | 1/6 \* άθροισμα των διαμέτρων γειτονικών δεξαμενών | 1/4 \* άθροισμα των διαμέτρων γειτονικών δεξαμενών | 1/6 \* άθροισμα των διαμέτρων γειτονικών δεξαμενών |
| * Με σύστημα συλλογής των διαρροών υγρών πετρελαιοειδών σε λεκάνη συγκράτησης στο χώρο των δεξαμενών
 | 1/4 \* άθροισμα των διαμέτρων γειτονικών δεξαμενών | 1/3 \* άθροισμα των διαμέτρων γειτονικών δεξαμενών | 1/4 \* άθροισμα των διαμέτρων γειτονικών δεξαμενών |

Σημείωση: Το άθροισμα των διαμέτρων γειτονικών δεξαμενών σημαίνει το άθροισμα των διαμέτρων κάθε ζεύγους δεξαμενών που βρίσκονται η μια κοντά στην άλλη.

1. Η απόσταση μεταξύ κελυφών δεξαμενών στις οποίες αποθηκεύονται υγρά πετρελαιοειδή με σημείο ανάφλεξης ίσο ή μεγαλύτερο από ενενήντα τρεις βαθμούς Κελσίου (93 °C) επιτρέπεται να μειωθεί μέχρι τα 0,9 μέτρα, νοουμένου ότι οι δεξαμενές-

(α) δεν βρίσκονται στην ίδια λεκάνη συγκράτησης με δεξαμενές στις οποίες αποθηκεύονται υγρά πετρελαιοειδή κλάσεων Α ή/και Β· ή

(β) δεν βρίσκονται στη διαδρομή αποστραγγιστικών διωρύγων που μεταφέρουν υγρά από την περιοχή δεξαμενών στις οποίες αποθηκεύονται υγρά πετρελαιοειδή κλάσεων Α ή/και Β.

Σε αντίθετη περίπτωση η απόσταση μεταξύ των κελυφών των δεξαμενών πρέπει να είναι σύμφωνα με την τέταρτη στήλη του Πίνακα 6.

1. Η χωροθέτηση δεξαμενών που κατατάσσονται στη Βαθμίδα Ι και στις οποίες αποθηκεύονται υγρά πετρελαιοειδή κλάσεων Β ή/και Γ σε οικιακά υποστατικά μπορεί, αντί των όσων καθορίζονται με βάση τις παραγράφους 1 – 9, να είναι ως ακολούθως:

(α) Σε απόσταση μεγαλύτερη των 1,8 μέτρων από οποιοδήποτε κτήριο και σε απόσταση μεγαλύτερη των 0,8 μέτρων από το σύνορο του υποστατικού

(β) σε απόσταση μικρότερη των 1,8 μέτρων από οποιοδήποτε κτήριο, νοουμένου ότι-

 (i) οι τοίχοι του κτηρίου ή της προέκτασης του κτηρίου είναι πυράντοχοι με πυραντίσταση τουλάχιστον τριάντα (30) λεπτών και αδιάτρητοι (ήτοι χωρίς παράθυρα, πόρτες, οπές κ.λπ.)· ή

 (ii) Μεταξύ του κτηρίου ή της προέκτασης του κτηρίου και της δεξαμενής κατασκευάζεται τοίχος πυροπροστασίας με πυραντίσταση τουλάχιστον τριάντα (30) λεπτών ο οποίος να εκτείνεται τριακόσια μιλίμετρα (300 mm) από οποιοδήποτε σημείο της δεξαμενής· και

(γ) σε απόσταση μικρότερη των 0,8 μέτρων από το σύνορο του υποστατικού νοουμένου ότι μεταξύ της δεξαμενής και του συνόρου κατασκευάζεται τοίχος πυροπροστασίας με πυραντίσταση τουλάχιστον τριάντα (30) λεπτών, ο οποίος να εκτείνεται τριακόσια μιλίμετρα (300 mm) από οποιοδήποτε σημείο της δεξαμενής.

Νοείται ότι ο τοίχος πυροπροστασίας πρέπει να είναι σταθερός ώστε να μην αποτελεί κίνδυνο σε διερχόμενα πρόσωπα.

1. Η χωροθέτηση δεξαμενών που κατατάσσονται στη Βαθμίδα Ι και στις οποίες αποθηκεύονται υγρά πετρελαιοειδή κλάσεων Β ή/και Γ σε μη οικιακά υποστατικά μπορεί, αντί των όσων καθορίζονται με βάση τις παραγράφους 1 έως 9, να είναι ως ακολούθως:

(α) Σε απόσταση μεγαλύτερη των δύο μέτρων (2 m) από οποιοδήποτε κτήριο και σε απόσταση μεγαλύτερη των δύο μέτρων (2 m) από το σύνορο του υποστατικού· ή

(β) σε απόσταση μικρότερη των δύο μέτρων (2 m) από οποιοδήποτε κτήριο, νοουμένου ότι-

1. Οι τοίχοι του κτηρίου είναι πυράντοχοι με πυραντίσταση τουλάχιστον μίας (1) ώρας και αδιάτρητοι (ήτοι χωρίς παράθυρα, πόρτες, οπές κ.λπ.) σε απόσταση 1,8 μέτρων από τη δεξαμενή· ή
2. μεταξύ του κτηρίου ή της προέκτασης του κτηρίου και της δεξαμενής κατασκευάζεται τοίχος πυροπροστασίας με πυραντίσταση τουλάχιστον μίας (1) ώρας ο οποίος να εκτείνεται εννιακόσια μιλίμετρα (900 mm) από οποιοδήποτε σημείο της δεξαμενής· ή

(γ) σε απόσταση μικρότερη των δύο μέτρων (2 m) από το σύνορο του υποστατικού, νοουμένου ότι μεταξύ της δεξαμενής και του συνόρου κατασκευάζεται τοίχος πυροπροστασίας με πυραντίσταση τουλάχιστον μίας (1) ώρας, ο οποίος να εκτείνεται εννιακόσια μιλίμετρα (900 mm) από οποιοδήποτε σημείο της δεξαμενής:

 Νοείται ότι ο τοίχος πυροπροστασίας πρέπει να είναι σταθερός ώστε να μην αποτελεί κίνδυνο σε διερχόμενα πρόσωπα.

1. Η απόσταση μεταξύ δεξαμενών που κατατάσσονται στη Βαθμίδα Ι και στις οποίες αποθηκεύονται υγρά πετρελαιοειδή κλάσεων Β ή/και Γ μπορεί να μειωθεί στα 0,2 μέτρα, νοουμένου ότι η εγκατάσταση, η λειτουργία και η συντήρησής τους μπορεί να γίνονται με ασφάλεια.
2. Η χωροθέτηση δεξαμενών που κατατάσσονται στη Βαθμίδα ΙΙ και στις οποίες αποθηκεύονται υγρά πετρελαιοειδή κλάσεων Β ή/και Γ μπορεί, αντί των όσων καθορίζονται με βάση τις παραγράφους 1 έως 9, να είναι ως ακολούθως:

(α) Σε απόσταση μεγαλύτερη των έξι μέτρων (6 m) από οποιοδήποτε κτήριο και σε απόσταση μεγαλύτερη των έξι μέτρων (6 m) από το σύνορο του υποστατικού·

(β) σε απόσταση μικρότερη των έξι μέτρων (6 m) από οποιοδήποτε κτήριο, νοουμένου ότι-

1. oι τοίχοι του κτηρίου είναι πυράντοχοι με πυραντίσταση τουλάχιστον δύο (2) ωρών και αδιάτρητοι (ήτοι χωρίς παράθυρα, πόρτες, οπές κ.λπ.) σε απόσταση 1,8 μέτρων από τη δεξαμενή. Σε περίπτωση που οι τοίχοι έχουν ανοίγματα σε απόσταση μεταξύ ένα 1,8 μέτρων και έξι μέτρων (6m) από τη δεξαμενή, τα εν λόγω ανοίγματα πρέπει να είναι εφοδιασμένα με τζάμια με πυραντίσταση τουλάχιστον μίας (1) ώρας ή πυράντοχες πόρτες που κλείνουν από μόνες τους με πυραντίσταση τουλάχιστον μίας (1) ώρας· ή
2. μεταξύ του κτηρίου ή της προέκτασης του κτηρίου και της δεξαμενής κατασκευάζεται τοίχος πυροπροστασίας με πυραντίσταση τουλάχιστον μίας (1) ώρας ο οποίος να εκτείνεται εννιακόσια μιλίμετρα (900 mm) από οποιοδήποτε σημείο της δεξαμενής·.

(γ) σε απόσταση μικρότερη των έξι μέτρων (6 m) από το σύνορο του υποστατικού νοουμένου ότι μεταξύ της δεξαμενής και του συνόρου κατασκευάζεται τοίχος πυροπροστασίας με πυραντίσταση τουλάχιστον μίας (1) ώρας ο οποίος να εκτείνεται εννιακόσια μιλίμετρα (900 mm) από οποιοδήποτε σημείο της δεξαμενής:

 Νοείται ότι, ο τοίχος πυροπροστασίας πρέπει να είναι σταθερός ώστε να μην αποτελεί κίνδυνο σε διερχόμενα πρόσωπα.

ΜΕΡΟΣ B

Υπόγειες Δεξαμενές / Δεξαμενές σε υπόγειο θάλαμο

1. Η ελάχιστη απόσταση μεταξύ υπόγειων δεξαμενών και κτηρίου πρέπει να είναι δύο μέτρα (2 m). Σε περίπτωση που το κτήριο διαθέτει υπόγειο χώρο η ελάχιστη απόσταση διαχωρισμού του τοίχου του υπογείου από την υπόγεια δεξαμενή πρέπει να είναι τρία μέτρα (3 m). Η απόσταση διαχωρισμού των δεξαμενών από το σύνορο του υποστατικού πρέπει να είναι τρία μέτρα (3 m).

2. Σε περίπτωση που οι δεξαμενές αποθήκευσης υγρών πετρελαιοειδών τοποθετούνται σε υπόγειο θάλαμο, η απόσταση του εν λόγω θαλάμου από κτήρια επιτρέπεται να μειώνεται ακόμη και στα μηδέν μέτρα (0 m).

ΜΕΡΟΣ Γ

Αποστάσεις Διαχωρισμού Δεξαμενών Υγρών Πετρελαιοειδών από δεξαμενές που περιέχουν άλλες ουσίες

1. Οι αποστάσεις διαχωρισμού μεταξύ των δεξαμενών υγρών πετρελαιοειδών και άλλων εύφλεκτων υγρών ουσιών είναι οι ίδιες με αυτές του Μέρους Α. Οι άλλες εύφλεκτες ουσίες κατηγοριοποιούνται σε κλάσεις σύμφωνα με το σημείο ανάφλεξής τους.
2. Οι αποστάσεις διαχωρισμού μεταξύ λεκάνης συγκράτησης δεξαμενής αποθήκευσης υγρών πετρελαιοειδών με σημείο ανάφλεξης μικρότερο από εξήντα πέντε βαθμούς Κελσίου (65 °C) και δεξαμενής αποθήκευσης υγροποιημένων αερίων πετρελαιοειδών (υγραερίου) στην οποία γίνεται μετάγγιση υγραερίου είναι δεκαπέντε μέτρα (15 m).
3. Η ελάχιστη απόσταση μεταξύ κελυφών δεξαμενών στις οποίες αποθηκεύονται υγρά πετρελαιοειδή και δεξαμενών στις οποίες αποθηκεύονται ασταθή υγρά πρέπει να είναι το μισό του αθροίσματος των διαμέτρων των δεξαμενών.
4. Σε περίπτωση που για συγκεκριμένη ουσία ή κατηγορία ουσιών εκδίδονται Κανονισμοί δυνάμει των διατάξεων του άρθρου 38 του Νόμου ή Κώδικες Πρακτικής, πρότυπα ή Προδιαγραφές δυνάμει των διατάξεων του άρθρου 39 του Νόμου, στους οποίους γίνεται αναφορά σε αποστάσεις διαχωρισμού εγκαταστάσεων αποθήκευσης της εν λόγω ουσίας από υγρά πετρελαιοειδή, τότε πρέπει να χρησιμοποιείται η μεγαλύτερη απόσταση διαχωρισμού.

 MΕΡΟΣ Δ

Εγκαταστάσεις αποθήκευσης υγρών πετρελαιοειδών σε δοχεία σε υπαίθριους χώρους

1. Επιτρέπεται η αποθήκευση υγρών πετρελαιοειδών όλων των κλάσεων σε δοχεία σε υπαίθριους χώρους. Οι αποστάσεις διαχωρισμού των χώρων αποθήκευσης από σύνορα, κτήρια και προσβάσεις πρέπει να είναι σύμφωνα με τον Πίνακα 7.

Πίνακας 7

Ελάχιστες αποστάσεις διαχωρισμού

|  |  |
| --- | --- |
| Ποσότητα ογκομετρικής αποθήκευσης (q) (λίτρα)  | Απόσταση από κτήριο, σύνορο υποστατικού, μονάδα επεξεργασίας, δεξαμενή αποθήκευσης εύφλεκτων υγρών, σταθερή πηγή ανάφλεξης(μέτρα) |
| q ≤ 1.000 | 2 |
| 1.000 < q ≤ 100.000 | 4 |
| q > 100.000 | 7,5 |

Σημειώσεις:

|  |  |
| --- | --- |
| i. | Η μέγιστη ποσότητα αποθήκευσης σε μια στοίβα είναι τριακόσιες χιλιάδες λίτρα (300.000L) και η απόσταση μεταξύ των στοιβών πρέπει να είναι τουλάχιστον τέσσερα μέτρα (4 m). |
| ii. | Τα δοχεία δεν πρέπει να βρίσκονται εντός ή σε απόσταση ενός μέτρου (1 m) από λεκάνη συγκράτησης σταθερής δεξαμενής αποθήκευσης εύφλεκτων υγρών  |

1. Οι ελάχιστες αποστάσεις διαχωρισμού που καθορίζονται στον Πίνακα 7 ισχύουν και για κτήρια στα οποία αποθηκεύονται υγρά πετρελαιοειδή σε δοχεία.

MΕΡΟΣ Ε

Εγκαταστάσεις αποθήκευσης υγρών πετρελαιοειδών εντός ή πάνω σε κτήρια

Απαγορεύεται η χωροθέτηση εγκαταστάσεων υγρών πετρελαιοειδών εντός ή πάνω σε κτήρια εκτός και εάν ακολουθούνται Κώδικες Πρακτικής, Πρότυπα ή Προδιαγραφές που εκδίδονται δυνάμει των διατάξεων του άρθρου 39 του Νόμου όπου καθορίζονται ειδικές προφυλάξεις και μέτρα για την ασφαλή χωροθέτηση των εγκαταστάσεων υγρών πετρελαιοειδών στους χώρους αυτούς. Σε περίπτωση που οι πιο πάνω Κώδικες Πρακτικής, Πρότυπα ή Προδιαγραφές δεν υπάρχουν μπορεί να χρησιμοποιούνται Κώδικες Πρακτικής, Πρότυπα ή Προδιαγραφές από χώρες της Ευρωπαϊκής Ένωσης ή της Βόρειας Αμερικής οι/τα οποίοι/α γίνονται αποδεκτά από τον Αρχιεπιθεωρητή.

ΠΑΡΑΡΤΗΜΑ ΙΙΙ

[Κανονισμός 10(3)]

ΕΓΓΡΑΦΑ ΠΟΥ ΠΕΡΙΕΧΟΝΤΑΙ ΣΤΟΝ ΤΕΧΝΙΚΟ ΦΑΚΕΛΟ

ΜΕΡΟΣ Α

Εγκαταστάσεις υγρών πετρελαιοειδών Βαθμίδας ΙΙΙ

1. Τα στοιχεία του διαχειριστή περιλαμβανομένων του ονόματος, της διεύθυνσης και του τηλεφώνου επικοινωνίας, καθώς και τα στοιχεία του υποστατικού περιλαμβανομένης της διεύθυνσης.
2. Σύντομη περιγραφή της εγκατάστασης υγρών πετρελαιοειδών η οποία περιλαμβάνει-

(α) την ποσότητα, κλάση και μέσα αποθήκευσης των υγρών πετρελαιοειδών:

 Νοείται ότι, σε περίπτωση κοινών εγκαταστάσεων υγρών πετρελαιοειδών περιλαμβάνονται επίσης η ποσότητα, η κλάση και τα μέσα αποθήκευσης όλων των υγρών πετρελαιοειδών, ανεξαρτήτως διαχειριστή· και

(β) τυχόν μόνιμες ή μεταφερόμενες αντλίες τροφοδοσίας υγρών πετρελαιοειδών.

1. Κάτοψη των εγκαταστάσεων υγρών πετρελαιοειδών, στην οποία να φαίνονται:

(α) οι θέσεις και οι διαστάσεις των δεξαμενών ή/και του χώρου αποθήκευσης δοχείων (για τους χώρους αποθήκευσης δοχείων να φαίνεται η διάταξη των προβλεπόμενων στοιβών)∙

(β) η όδευση του δικτύου σωληνώσεων∙

(γ) οι αποστάσεις διαχωρισμού σύμφωνα με τον Κανονισμό 9:

 Νοείται ότι, σε περίπτωση κοινών εγκαταστάσεων υγρών πετρελαιοειδών περιλαμβάνονται οι αποστάσεις διαχωρισμού μεταξύ όλων των δεξαμενών ή/και χώρων αποθήκευσης δοχείων που βρίσκονται στο συγκεκριμένο υποστατικό∙

(δ) οι θέσεις οποιωνδήποτε άλλων εγκαταστάσεων σχετικών με την εγκατάσταση υγρών πετρελαιοειδών, όπως λεβητοστάσιο, συσκευές καύσης∙

(ε) μηχανολογικά και ηλεκτρολογικά σχέδια της εγκατάστασης υγρών πετρελαιοειδών· και

(στ) τα δικαιολογητικά που απαιτούνται σύμφωνα με την παράγραφο 1 του Παραρτήματος ΙΙ.

1. Αντίγραφο της έκθεσης ελέγχου σύμφωνα με τις πρόνοιες της υποπαραγράφου (α) της παραγράφου (4) του Κανονισμού 14 και της Βεβαίωσης Καταλληλότητας σύμφωνα με τις πρόνοιες της υποπαραγράφου (β) της παραγράφου (4) του Κανονισμού 14.
2. Αντίγραφο της ισχύουσας πολεοδομικής άδειας ή/και άδειας οικοδομής ή/και πιστοποιητικού έγκρισης του υποστατικού από την οικεία Πολεοδομική ή Οικοδομική Αρχή, όπου εφαρμόζεται.
3. Αντίγραφο της γραπτής εκτίμηση των κινδύνων, σύμφωνα με τον Κανονισμό 7.
4. Αντίγραφο του Εγγράφου Προστασίας από Εκρήξεις όπως προβλέπεται σύμφωνα με τις πρόνοιες της παραγράφου (1) του Κανονισμού 8.
5. Η κάθε Έκθεση Συντήρησης που προβλέπεται σύμφωνα με τις πρόνοιες της παραγράφου (3) του Κανονισμού 11.
6. Εγχειρίδια λειτουργίας και συντήρησης για όλο τον εξοπλισμό που χρησιμοποιείται στην εγκατάσταση υγρών πετρελαιοειδών.
7. Αντίγραφο του Σχεδίου Έκτακτης Ανάγκης, σύμφωνα με τις πρόνοιες της παραγράφου (2) του Κανονισμού 16.

ΜΕΡΟΣ Β

Εγκαταστάσεις υγρών πετρελαιοειδών Βαθμίδας ΙV

1. Τα προβλεπόμενα στις παραγράφους 1 έως 10 του Μέρους Α.
2. Μελέτη για την εγκατάσταση υγρών πετρελαιοειδών η οποία περιλαμβάνει-

(α) γενική αναφορά στο είδος της εγκατάστασης υγρών πετρελαιοειδών και του περιβάλλοντα χώρου∙

(β) τους Νόμους, τους Κανονισμούς, τα Πρότυπα ή τις Τεχνικές Οδηγίες που λήφθηκαν υπόψη για την εκπόνηση της τεχνικής μελέτης και την επιλογή του εξοπλισμού, της δεξαμενής και των δοχείων· και

(γ) τα αποτελέσματα οποιονδήποτε δοκιμών και ελέγχων διενεργήθηκαν κατά την κατασκευή και λειτουργία της εγκατάστασης υγρών πετρελαιοειδών.

ΠΑΡΑΡΤΗΜΑ ΙV

[Κανονισμός 13(2)]

Πληροφορίες Γνωστοποίησης

1. Σύντομη περιγραφή της εγκατάστασης υγρών πετρελαιοειδών η οποία περιλαμβάνει-

(α) την ποσότητα, κλάση και μέσα αποθήκευσης των υγρών πετρελαιοειδών:

 Νοείται ότι, σε περίπτωση κοινών εγκαταστάσεων υγρών πετρελαιοειδών περιλαμβάνονται επίσης η ποσότητα, η κλάση και τα μέσα αποθήκευσης όλων των υγρών πετρελαιοειδών, ανεξαρτήτως διαχειριστή· και

(β) τυχόν μόνιμες ή μεταφερόμενες αντλίες τροφοδοσίας υγρών πετρελαιοειδών.

1. Κάτοψη των εγκαταστάσεων υγρών πετρελαιοειδών, στην οποία να φαίνονται:

(α) οι θέσεις και οι διαστάσεις των δεξαμενών ή/και χώρων αποθήκευσης δοχείων∙

(β) οι αποστάσεις διαχωρισμού σύμφωνα με τον Κανονισμό 9. Σε περίπτωση κοινών εγκαταστάσεων υγρών πετρελαιοειδών περιλαμβάνονται οι αποστάσεις διαχωρισμού μεταξύ όλων των δεξαμενών ή/και χώρων αποθήκευσης δοχείων που βρίσκονται στο συγκεκριμένο υποστατικό∙

(γ) οι θέσεις οποιωνδήποτε άλλων εγκαταστάσεων σχετικών με την εγκατάσταση υγρών πετρελαιοειδών, περιλαμβανομένου λεβητοστασίου και συσκευών καύσης.

1. Αντίγραφο της Βεβαίωσης Καταλληλότητας σύμφωνα με τις πρόνοιες της υποπαραγράφου (β) της παραγράφου (4) του Κανονισμού 14.
2. Αντίγραφο της ισχύουσας πολεοδομικής άδειας ή/και άδειας οικοδομής ή/και πιστοποιητικού έγκρισης του υποστατικού από την οικεία Πολεοδομική ή Οικοδομική Αρχή, όπου εφαρμόζεται.

ΠΑΡΑΡΤΗΜΑ V

(Κανονισμός 14)

ΘΕΩΡΗΤΙΚΕΣ ΚΑΙ ΠΡΑΚΤΙΚΕΣ ΓΝΩΣΕΙΣ ΠΡΟΣΩΠΩΝ ΠΟΥ ΔΙΕΝΕΡΓΟΥΝ ΕΛΕΓΧΟ ΕΓΚΑΤΑΣΤΑΣΗΣ ΥΓΡΩΝ ΠΕΤΡΕΛΑΙΟΕΙΔΩΝ ΚΑΙ ΑΛΛΑ ΚΡΙΤΗΡΙΑ

ΜΕΡΟΣ Α

Κριτήρια Έγκρισης προσώπων που διενεργούν έλεγχο εγκατάστασης υγρών πετρελαιοειδών

(1)(α) Πρόσωπο το οποίο διενεργεί έλεγχο εγκατάστασης υγρών πετρελαιοειδών και σε περίπτωση νομικού προσώπου, ο Διευθυντής του και το προσωπικό που είναι επιφορτισμένο με την εκτέλεση των ελέγχων, δεν επιτρέπεται να είναι-

 (i) o κατασκευαστής δοχείων ή δεξαμενών υγρών πετρελαιοειδών·

 (ii) το φυσικό ή νομικό πρόσωπο που σχεδίασε την εγκατάσταση υγρών πετρελαιοειδών, ούτε ο προμηθευτής υγρών πετρελαιοειδών·

 (iii) ο εγκαταστάτης υγρών πετρελαιοειδών·

 (iv) ο εντολοδόχος οποιουδήποτε από τα πιο πάνω πρόσωπα.

 (β) Πρόσωπο το οποίο διενεργεί έλεγχο εγκατάστασης υγρών πετρελαιοειδών δεν δύναται να παρέμβει ούτε ευθέως, ούτε ως εντολοδόχος, στον σχεδιασμό, την κατασκευή, την εμπορία, την αντιπροσωπεία ή τη συντήρηση των δοχείων, δεξαμενών ή εγκαταστάσεων υγρών πετρελαιοειδών:

 Νοείται ότι, οι πρόνοιες της παραγράφου (β) δεν περιορίζουν τη δυνατότητα ανταλλαγής τεχνικών πληροφοριών μεταξύ των πιο πάνω προσώπων και του προσώπου που διενεργεί έλεγχο εγκατάστασης υγρών πετρελαιοειδών.

1. Πρόσωπο το οποίο διενεργεί έλεγχο εγκατάστασης υγρών πετρελαιοειδών εκτελεί τον έλεγχο με τη μεγαλύτερη επαγγελματική ακεραιότητα και τη μεγαλύτερη τεχνική ικανότητα και είναι ελεύθερο από οποιεσδήποτε πιέσεις και προτροπές, ιδίως οικονομικής φύσης, που δύναται να επηρεάσουν την κρίση του ή τα αποτελέσματα του ελέγχου του, ειδικότερα δε από πιέσεις ή προτροπές που προέρχονται από πρόσωπα ή ομάδες προσώπων ενδιαφερομένων για το αποτέλεσμα τέτοιων ελέγχων.

3. Πρόσωπο το οποίο διενεργεί έλεγχο εγκατάστασης υγρών πετρελαιοειδών διαθέτει-

(α) πολύ καλή τεχνική και επαγγελματική κατάρτιση· και

(β) ικανοποιητική γνώση των τεχνικών προτύπων σχετικών με τους ελέγχους τους οποίους διενεργεί και επαρκή πρακτική εξάσκηση σε αυτούς τους ελέγχους.

ΜΕΡΟΣ Β

Θεωρητικές και πρακτικές γνώσεις προσώπων που διενεργούν έλεγχο εγκατάστασης υγρών πετρελαιοειδών όλων των Βαθμίδων

1. Πρόσωπο το οποίο διενεργεί έλεγχο εγκατάστασης υγρών πετρελαιοειδών-

(α) Είναι εγγεγραμμένο στο μητρώο του Επιστημονικού Τεχνικού Επιμελητηρίου Κύπρου στους κλάδους της μηχανολογικής μηχανικής, της χημικής μηχανικής, της ηλεκτρολογικής μηχανικής, της πολιτικής μηχανικής ή της μηχανικής περιβάλλοντος και διαθέτει άδεια άσκησης επαγγέλματος σε περίπτωση που αυτό απαιτείται:

 Νοείται ότι, πολίτες κρατών μελών της Ευρωπαϊκής Ένωσης που κατέχουν προσόντα στους πιο πάνω αναφερόμενους κλάδους, τα οποία τους επιτρέπουν την άσκηση επαγγέλματος στη χώρα τους, πρέπει να είναι κατάλληλα αδειοδοτημένοι από το Επιστημονικό Τεχνικό Επιμελητήριο Κύπρου.

 (β) Έχει παρακολουθήσει με επιτυχία θεωρητική και πρακτική εκπαίδευση σε θέματα εγκαταστάσεων υγρών πετρελαιοειδών και ελέγχου αυτών διάρκειας σαράντα (40) ωρών, η οποία παρέχεται από Οργανισμούς Πιστοποίησης Προσωπικού που πληρούν αναγνωρισμένα πρότυπα αποδεκτά από την αρμόδια Αρχή, όπως το διεθνές πρότυπο ISO/IEC 17024 του 2012, ή από άλλα πιστοποιημένα εθνικά εκπαιδευτικά προγράμματα τα οποία είναι αποδεκτά από τον Αρχιεπιθεωρητή. Κατοχή του πιστοποιητικού **«NEBOSH International Technical Certificate in Oil and Gas Operational Safety»** θεωρείται ότι ικανοποιεί τις πρόνοιες της παρούσας παραγράφου:

 Νοείται ότι, η θεωρητική και πρακτική εκπαίδευση σε θέματα εγκαταστάσεων υγρών πετρελαιοειδών και ελέγχου αυτών η οποία προσφέρεται από την Αρχή Ανάπτυξης Ανθρώπινου Δυναμικού ή εγκρίνεται από αυτήν, είναι αποδεκτή από τον Αρχιεπιθεωρητή:

 Νοείται περαιτέρω ότι, η θεωρητική και πρακτική εκπαίδευση σε θέματα εγκαταστάσεων υγρών πετρελαιοειδών και ελέγχου αυτών πρέπει να επαναλαμβάνεται τουλάχιστον μια φορά κάθε εξήντα (60) μήνες, εκτός εάν η συχνότητα επανεκπαίδευσης καθορίζεται διαφορετικά στα αναγνωρισμένα πρότυπα εκπαίδευσης προσωπικού ή στα διαπιστευμένα εθνικά εκπαιδευτικά προγράμματα τα οποία είναι αποδεκτά από τον Αρχιεπιθεωρητή.

 (γ) Έχει παρακολουθήσει με επιτυχία, επιπροσθέτως των σαράντα (40) ωρών θεωρητικής και πρακτικής εκπαίδευσης που καθορίζονται στην παράγραφο (β), θεωρητική και πρακτική εκπαίδευση διάρκειας-

 (i) τουλάχιστον δεκαέξι (16) ωρών σε γενικά θέματα ασφάλειας και υγείας στην εργασία· και

 (ii) τουλάχιστον οκτώ (8) ωρών σε ειδικά θέματα διαχείρισης των κινδύνων που προκύπτουν από την εγκατάσταση, δοκιμή, λειτουργία, επιδιόρθωση και συντήρηση εγκατάστασης υγρών πετρελαιοειδών αλλά και κατά την μετάγγιση υγρών πετρελαιοειδών.

 (δ) Έχει αποδεδειγμένη πείρα πέντε (5) ετών στον τομέα της αποθήκευσης υγρών πετρελαιοειδών είτε ως σχεδιαστής ή συντηρητής ή διαχειριστής ή μηχανικός λειτουργίας ή επιθεωρητής εγκαταστάσεων αποθήκευσης υγρών πετρελαιοειδών με μέγιστη ογκομετρική χωρητικότητα μεγαλύτερη από πεντακόσιες χιλιάδες λίτρα (500.000L):

 Νοείται ότι, η πείρα αποδεικνύεται με πρωτότυπη βεβαίωση εργοδότησης κατά τον ουσιώδη χρόνο.

 (ε) Έχει επιτύχει σε γραπτή εξέταση σε θέματα που αφορούν τους παρόντες Κανονισμούς και οποιουσδήποτε Κώδικες Πρακτικής, πρότυπα ή Προδιαγραφές που εκδίδονται δυνάμει των διατάξεων του άρθρου 39 του Νόμου, καθώς και άλλη νομοθεσία σχετική με την ασφάλεια και υγεία στην εργασία.

 (στ) Έχει εγγραφεί σε Μητρώο του Αρχιεπιθεωρητή μετά την υποβολή όλων των απαραίτητων δικαιολογητικών, αποδεικτικών, πιστοποιητικών και βεβαιώσεων.

ΜΕΡΟΣ Γ

Θεωρητικές και πρακτικές γνώσεις προσώπων που διενεργούν έλεγχο εγκατάστασης υγρών πετρελαιοειδών εκτός εγκαταστάσεων υγρών πετρελαιοειδών Βαθμίδας IV

Πρόσωπο το οποίο διενεργεί έλεγχο εγκατάστασης υγρών πετρελαιοειδών εκτός εγκατάστασης υγρών πετρελαιοειδών Βαθμίδας IV:

1. Έχει εγκριθεί για διεξαγωγή δραστηριοτήτων προστασίας και πρόληψης, σύμφωνα με τις διατάξεις των περί Διαχείρισης Θεμάτων Ασφάλειας και Υγείας στην Εργασία Κανονισμών και είναι κάτοχος πτυχίου μηχανολογίας, ναυτομηχανικής, χημικής μηχανικής, ηλεκτρολογίας, πολιτικής μηχανικής ή μηχανικής περιβάλλοντος τριτοβάθμιας εκπαίδευσης, επιπέδου τουλάχιστον διετούς μεταλυκειακού κύκλου σπουδών ή άλλου ισοδύναμου τίτλου.

2. Έχει παρακολουθήσει με επιτυχία θεωρητική και πρακτική εκπαίδευση σε θέματα εγκαταστάσεων υγρών πετρελαιοειδών και ελέγχου αυτών διάρκειας σαράντα (40) ωρών, η οποία παρέχεται από Οργανισμούς Πιστοποίησης Προσωπικού που πληρούν αναγνωρισμένα πρότυπα αποδεκτά από την αρμόδια Aρχή, περιλαμβανομένου του διεθνούς πρότυπου ISO/IEC 17024 του 2012, ή από άλλα πιστοποιημένα εθνικά εκπαιδευτικά προγράμματα, τα οποία είναι αποδεκτά από τον Αρχιεπιθεωρητή. Κατοχή του πιστοποιητικού **«NEBOSH International Technical Certificate in Oil and Gas Operational Safety»** θεωρείται ότι ικανοποιεί τις πρόνοιες της παρούσας παραγράφου:

 Νοείται ότι, η θεωρητική και πρακτική εκπαίδευση σε θέματα εγκαταστάσεων υγρών πετρελαιοειδών και ελέγχου αυτών η οποία προσφέρεται από την Αρχή Ανάπτυξης Ανθρώπινου Δυναμικού ή εγκρίνεται από αυτήν, είναι αποδεκτή από τον Αρχιεπιθεωρητή:

 Νοείται περαιτέρω ότι, η θεωρητική και πρακτική εκπαίδευση σε θέματα εγκαταστάσεων υγρών πετρελαιοειδών και ελέγχου αυτών πρέπει να επαναλαμβάνεται τουλάχιστον μια φορά κάθε εξήντα (60) μήνες, εκτός εάν η συχνότητα επανεκπαίδευσης καθορίζεται διαφορετικά στα αναγνωρισμένα πρότυπα εκπαίδευσης προσωπικού ή στα διαπιστευμένα εθνικά εκπαιδευτικά προγράμματα, τα οποία είναι αποδεκτά από τον Αρχιεπιθεωρητή.

3. Έχει παρακολουθήσει με επιτυχία, επιπρόσθετα των σαράντα (40) ωρών θεωρητικής και πρακτικής εκπαίδευσης που καθορίζονται στο σημείο 2 θεωρητική και πρακτική εκπαίδευση διάρκειας τουλάχιστον οκτώ (8) ωρών σε ειδικά θέματα διαχείρισης των κινδύνων που προκύπτουν από την εγκατάσταση, δοκιμή, λειτουργία, επιδιόρθωση και συντήρηση εγκατάστασης υγρών πετρελαιοειδών αλλά και κατά την μετάγγιση υγρών πετρελαιοειδών.

4. Έχει αποδεδειγμένη εμπειρία δύο (2) ετών στον τομέα της αποθήκευσης υγρών πετρελαιοειδών είτε ως σχεδιαστής ή συντηρητής ή διαχειριστής ή μηχανικός λειτουργίας ή επιθεωρητής εγκαταστάσεων αποθήκευσης υγρών πετρελαιοειδών με μέγιστη ογκομετρική χωρητικότητα μεγαλύτερη από εκατό χιλιάδες (100.000L). Η πείρα αποδεικνύεται με πρωτότυπη βεβαίωση εργοδότησης κατά τον ουσιώδη χρόνο.

5. Έχει επιτύχει σε γραπτή εξέταση σε θέματα που αφορούν τους παρόντες Κανονισμούς και οποιουσδήποτε Κώδικες Πρακτικής, πρότυπα ή Προδιαγραφές που εκδίδονται δυνάμει των διατάξεων του άρθρου 39 του Νόμου, καθώς και άλλη νομοθεσία σχετική με την ασφάλεια και υγεία στην εργασία.

6. Έχει εγγραφεί σε Μητρώο του Αρχιεπιθεωρητή μετά την υποβολή όλων των απαραίτητων δικαιολογητικών, αποδεικτικών, πιστοποιητικών και βεβαιώσεων.

Αρ. Φακ.: 23.03.060.065-2023

ΧΡ.Κ/ΧΧ